Ruski tenk T-90A na spisku najboljih na svetu (foto) - Sputnjik Srbija\n04:35 24 Mart 2019\nRuski tenk T-90A na spisku najboljih na svetu (foto)\n20:12 27.11.2018 Preuzmite kraći link\nNa spisku „najsmrtonosnijih“ savremenih tenkova, koji je sastavio američki list „Nešenel interest“, nalazi se i ruski T-90A „Vladimir“, koji je prvobitno predviđen za izvoz. Ruska „Armata“ i modernizovani T-72B3 nisu se našli na spisku pet najboljih.\nList navodi da su se Sjedinjene Američke Države nakon raspada Sovjetskog Saveza koncentrisale na borbu protiv međunarodnog terorizma, a tenkovi su otišli u drugi plan. Neke zemlje, poput Holandije, potpuno su prestale da ih upotrebljavaju. Međutim, sa početkom rata u Siriji i pogoršanjem odnosa između Rusije i Zapada, tenkovi su ponovo došli na dnevni red.\nPrema američkom listu, ruski tenk T-90 je prvi na listi najboljih tenkova. Novinari ga nazivaju najnaprednijim tenkom ruskih kopnenih snaga, kao i najboljim među tenkovima „velikog dometa“. Uprkos činjenici da je top 2A46M kalibra 125 milimetara manje efikasan od zapadnih pandana, T-90 i dalje može naneti više štete, jer ima sposobnost da ispaljuje protivtenkovske rakete. Raketa sa laserskim navođenjem 9M119M „Refleks“ prodire oklop debljine 700 milimetara na udaljenosti od pet kilometara, što je veoma impresivno.\nTenk T-90 na demonstraciji vojno-patriotskog programa na sajmu tehnike\nSledeći na listi je američki tenk „Abrams“, kome su novinari dodelili naziv kralja ere koja je nastupila nakon završetka Hladnog rata. Ova mašina poseduje savršenu kombinaciju vatrene moći, zaštite i mobilnosti. Ovaj tenk je uspešno testiran u stvarnim sukobima za vreme rata u Persijskom zalivu i Iraku.\n„Leopard 2“ je „rođak“ američkog „Abramsa“, i evropske zemlje su uglavnom kupile oba tenka. Zanimljivo je da je nakon završetka Hladnog rata Nemačka zadržala minimalan broj ovih mašina. Ona je prodala 90 odsto tenkova, a preostali su sada u lošem stanju. „Leopard 2“ bi u budućnosti mogao da postane glavni borbeni tenk NATO-a.\nNemački tenk "Leopard 2"\nČetvrti na listi najboljih je sasvim očekivano izraelski tenk „Merkava“, koji koriste oružane snage zemlje koja decenijama ratuje. Među glavnim prednostima ovog tenka ističe se odlična bezbednost. Kupola i prednji deo tenka imaju oštre uglove kako bi se granate i rakete odbijale od njega i tako postigao minimalan udar. Motor se nalazi na prednjoj strani i on takođe ima ulogu zaštite posade. Dobro se pokazala i aktivna zaštita „Trofej“.\nIzraelski tenk "Merkava IV" na liniji Izraela i Gaze\nNa kraju liste se nalazi „Čelindžer 2“, tenk koji se proizvodi u Velikoj Britaniji — zemlji koja je izumela tenkove. Ovaj tenk je jedinstven po tome što je opremljen oružjem sa zarezima L30 kalibra 120 milimetara.\n© AFP 2018 / ESSAM AL-SUDANI\nBritanski tenk "Čelendžer 2" u Basri avgusta 2006.\nOvo je jedan od najzaštićenijih tenkova na svetu, jer je opremljen oklopom druge generacije „čobem“, koji je napravljen od metala i keramike.


16.11.2018 u 11:02\nVučić i Skot o bilateralnim odnosima i o dijalogu Beograda i Prištine\nPredsednik Republike Srbije Aleksandar Vučić sastao se danas sa ambasadorom Sjedinjenih Američkih Država Kajlom Skotom sa kojim je razgovarao o bilateralnim odnosima, ekonomskoj saradnji i dijalogu Beograda i Prištine. Predsednik Vučić obavestio je ambasadora Skota da je Priština, uvođenjem taksi na robu iz Srbije i BiH, prekršila Sporazum o slobodnoj trgovini u centralnoj Evropi, saopštila je predsednikova Služba za saradnju s medijima, prenosi Tanjug. Predsednik Vučić izrazio je zadovoljstvo zbog povećanja trgovinske razmene između Srbije i SAD, koje iznosi oko 30 odsto u prvih devet meseci, kao i jačanja interesa američkih kompanija za ulaganja u Srbiji. Ambasador Skot je pozvao Beograd i Prištinu da pokažu fleksibilnost u postizanju rešenja, koje bi doprinelo regionalnoj stabilnosti i\n01.11.2018 u 12:39\nKongresmeni traže od Pompea da podrži Srbiju\nVAŠINGTON – Osam američkih kongresmena zatražilo je od državnog sekretara SAD Majka Pompea kontinuiranu podršku zalaganjima Srbije u cilju traganja za mirnim, održivim i kroz pregovore postignutim rešenjem za odnose sa Kosovom. Kongresmeni su u pismu Pompeu naveli da bi takva diplomatska prekretnica ne samo dala mogućnost postizanja trajnog mira i stabilnosti na Balkanu, već bi još jednom potvrdila istrajnu posvećenost SAD transatlantskoj bezbednosti. „Inicijativa Srbije za pomirenje sa Kosovom ne samo da ukazuje na to da je rešenje ovog spora na vidiku, već nudi jedinstvenu priliku da se raščisti put nesmetanoj integraciji celog regiona Balkana u Zapadno društvo”, navode kongresmeni u pismu Pompeu, prenosi Tanjug. Apeluju na američkog državnog sekretara da nastavi da pruža\n23.10.2018 u 17:36\nSAD će nastaviti da podržavaju Prištinu\nPRIŠTINA – Sjedinjene Američke Države će i dalje pružati snažnu podršku kosovskoj nezavisnosti, saopštio je danas u Prištini, zamenik američkog državnog sekretara, Metju Palmer. Palmer je to rekao nakon sastanka sa predstavnicima privremenih vlasti u Prištini, Hašimom Tačijem i Ramušem Haradinajem. Kako su preneli prištinski mediji, Palmer je pozitivno ocenio dosadašnja dostignuća Prištine i dodao da će Sjedinjene Države podržati evroatlantske integracije Kosova. Kosovski premijer Haradinaj je rekao da „Sjedinjene Države imaju ključnu ulogu u svim procesima na Kosovu”, prenosi Tanjug. Dodao je da je Palmera informisao o situaciji na Kosovu i regionu, transformaciji Kosovskih bezbednosnih snaga u vojsku i dijalogu Beograda i Prištine. Tači je nakon razgovora s Palmerom\n23.10.2018 u 14:37\nAmbasador SAD u Srbiji Kajl Skot danas je izrazio saučešće porodicama poginulih u ratovima devedesetih i NATO bombardovanja, navodeći kako je „zalutala NATO bomba tragično ugasila tri života nedužnih pacijenata” u bolnici „Dragiša Mišović”. „Tokom ratova devedesetih desetine hiljada nevinih civila izgubilo je živote u bezumnom ratnom nasilju i želim da ovom prilikom izrazim saučešće porodicama poginulih u ratovima devedesetih uključujući i one koji su stradali u vazdušnim napadima NATO snaga”, naveo je Skot nakon što je položio venac u Parku Rozali Morton u okviru „Dana slobode”, manifestacije povodom godišnjica oslobođenja Beograda.


Privredna saradnja Subotice i Turske u cilju promocije investicionih potencijala\nIzvor: Radio Televizija Vojvodine, 22.Nov.2019, 11:19\nPredstavnici privrednih komora sa sedištem u Subotici i grada Erba iz Turske potpisali su sporazum o saradnji čiji je cilj promocija investicionih potencijala i slobodne trgovine između dve zemlje.\nNakon što je sporazum o slobodnoj trgovini dve zemlje stupio na snagu promet regiona Subotice sa Turskom je u porastu, a ocenjeno je da postoji veliki potencijal za dalju saradnju.\nPredstavnici kompanija iz oblasti >> Pročitaj celu vest na sajtu Radio Televizija Vojvodine << građevinske industrije, trgovine električnim uređajima, prodaje fosilnih goriva, tekstilne industrije, proizvodnje i prerade drveta zainteresovani su za saradnju sa turiskim privrednicima, a pomoć u plasmanu proizvoda pruža im danas potpisani sporazum komora Subotce i Erbe.\n„Ovo potpisivanje sporazuma jeste posledica Sporazuma o slobodnoj trgovini koji je početkom godine ratifikovan od strane Turske i otvorio je prostor za unapređenje poslovanja između privrednika cele Turske sa privrednicima Srbije, a ujedno i privrednicima regiona sa privrednicima koji dolaze danas u posetu“, kazao je koordinator za usluge PKS RPK Subotica Nebojša Ševo.\nRobna razmena regiona severa Bačke i Potisja sa Turskom u dve hiljade i sedamnaestoj godini iznosila je oko dvadeset miliona dolara, dok je u prošloj godini porasla za skoro pet miliona i iznosila nepunih 25 miliona dolara.\n„Prema statistici koju smo pregledali, Turska se nalazi na šestom mestu zemalja sa kojima Srbija ima trgovinski sporazum. Ovom posetom imamo nameru da u saradnji sa vama to popravimo i da se pojavimo kao jedna od prve tri vodeće države sa kojima će Srbija da sarađuje“, istakao je predsedavajući odbora Privredne komore Erba Gokalp Coškun.\nErba se nalazi u blizini Crnog mora i po broju stanovnika je slična Subotica. U industriji dominira tekstil, a slede građevinski materijali, odnosno prehrambena industrija.


#OstaniKodKuće | Leskovacki kulturni centar - Part 4\n#OstaniKodKuće - 04/19/2020\nUtorak, 21. april-21:00 #OstaniKodKuće onlajn na sajtu Predstava “Fizičari” – Režija: Darko Zloporubović\nPredstava je rađena u koprodukciji Leskovačkog kulturnog centra i Gimnazije Leskovac 2014.\ngodine. Na festivalu u Kragujevcu predstava je osvojila prvo mesto kao i mnoge glumačke\nnagrade i nagradu za režiju.\nFizičari, koji se po mišljenju mnogih kritičara smatra Direnmatovim najboljim delom, je\nustvari komentar na moral naučnika u svetu punom beskrupuloznih političara. Johan Wilhelm\nMebius, fizicar, pretvara se da je lud i ulazi u ulogu kralja Solomona u sanatorijumu “Višnjik”\nkako bi sakrio njegova opasna naučna otkrića. Tu su takođe i “Ajnštajn” i “Njutn”, agenti iz\nRusije i Amerike, koji prate rad Mebiusa. Međutim, poremećena upravnica sanatorijuma,\nDr. Matilda fon Kand, kopira Mebiusove beleške i planira da uspostavi kontrolu u svetu. Fizičari\nostaju u sanatorijumu, shvativši da spoljni svet postaje sve poremećeniji.\nSreda, 22. april-21:00 #OstaniKodKuće onlajn na sajtu Projekcija dokumentarnog filma “Doviđenja, kako ste?” – Režija: Boris Mitić\nFilm “Doviđenja, kako ste?” je satirična dokumentarna bajka o jednom junaku našeg doba koji je spreman da umre za ono u šta veruje, ali ne veruje više ni u šta, sniman je četiri godine duž 50.000 km sporednih puteva Srbije i Republike Srpske, uz naraciju Nebojše Glogovca i aforizme Beogradskog aforističarskog kruga.\nAutor ovog dokumentarnog filma, nosilac 12 međunarodnih nagrada sa preko 80 svetskih festivala, je Leskovčanin Boris Mitić, jedan od najnagrađivanijih i u svetu najpriznatijih srpskih dokumentarista.\nČetvrtak, 23. april-21:00 #OstaniKodKuce onlajn na sajtu Strings festival 2018. Koncert: Jovan Kolundžija, violina\nJovan Kolundžija je jedan od najvećih i najuspešnijih srpskih muzičkih izvođača umetničke muzike. Iza sebe ima zavidnu svetsku karijeru i više od četiri hiljade održanih koncerata u zemlji i svetu. Osnivač je Centra lepih umetnosti u Beogradu, koji nosi naziv Gvarnerius po Gvarnerijusovoj violini iz 1754. godine, na kojoj Jovan nastupa poslednjih trideset godina.\nPetak, 24. april-12:00 #OstaniKodKuće onlajn na sajtu – Pesma za dobar dan\nSubota, 25. april-21:00 #OstaniKodKuće onlajn na sajtu Tribina “U krupnom planu” – Vuk Ršumović, reditelj\nVuk Ršumović, reditelj, scenarista i dramaturg, gostovao je na tribini “U krupnom planu” 30. novembra 2016, godinu dana nakon pobede na 8. festivalu “LIFFE” za film “Ničije dete”, za koji potpisuje i scenario. Govorio je, između ostalog, da ta nagrada koja nosi ime Živojina Pavlovića za njega ima poseban značaj jer je bio student slavnog sineaste na Fakultetu dramskih umetnosti. Prisetio se učešća na svetskim festivalima, gde je njegov rediteljski prvenac osvojio više od 35 nagrada.\n#OstaniKodKuće - 04/12/2020\nUtorak, 14. april-21:00 #OstaniKodKuće onlajn na sajtu Predstava “Hamlet u pikantnom sosu” – Režija: Darko Zloporubović\nSreda, 15. april-21:00 #OstaniKodKuće onlajn na sajtu Projekcija dokumentarnog filma “Pretty Dyana” – Režija: Boris Mitić\nKako i zašto Romi raseljeni sa Kosova u predgrađu Beograda prepravljaju stare Spačeke i Dijane? Kultni automobili očas bivaju pretvoreni u neukrotive mašine za reciklažu: sve se sa njih skida, svašta se dograđuje – bitno je samo da se radi i da se ima stila\nČetvrtak, 16. april-21:00 #OstaniKodKuce onlajn na sajtu Koncerti na LIFFE-u – Podsećanja\nGodine 2013. Leskovački kulturni centar je ugostio studente Akademije umetnosti Beograd koji su pratili ceo tok filmskog festivala i na kraju proizveli film o 6. LIFFE-u koji premijerno prikazujemo. U okviru LIFFE festivala trudili smo se da i prateći program bude jednako kvalitetan. Naročiti akcenat je stavljen na muzički program u okviru kojeg su koncerti velikih zvezda jugoslovenske muzičke scene bili posebno istaknuti. Koncerti Josipe Lisac 2014. i Massima Savića u pratnji Matije Dedića 2015. godine su trajno obeležili festival filmske režije.


Putarina neće poskupeti! Vlada Republiike Srbije nije dala zeleno svetlo JP "Putevima Srbije" da cene uvećaju za 10 odsto, kako je bilo najavljeno početkom godine. Novi cenovnik trebalo je da startuje već prvog dana februara, a po njemu bi korišćenje auto-puta od Beograda do Niša vozači, umesto 730 dinara, plaćali oko 800 dinara. Predlog je bio da od prestonice do Šida, putarina umesto 340 dinara, bude oko 375 dinara. Ali, to ne znači da se ovaj predlog neće ponovo naći na dnevnom redu, jer "Putevi Srbije" ne odustaju.\nNadzorni odbor ovog preduzeća je još u januaru prosledio predlog Vladi Republiike Srbije, ali njihove molbe, nisu ni ovog puta uslišene.\n- Nismo još dobili dozvolu da korigujemo cene, kao što smo planirali, od februara, ali se nadamo da će nam poskupljenje odobriti narednih meseci - kaže Zoran Drobnjak, v. d. direktora "Puteva Srbije". - Cene nisu menjane od februara 2008. godine, iako godinama tražimo od Vlade Republiike Srbije da odobri skuplju vožnju auto-putem.\nPoslednji put su odbijeni 2013. godine. U međuvremenu su, kako ističe Drobnjak, rasle cene materijala, energenata i opreme koji se koriste za održavanje auto-puteva i ostalih saobraćajnica. Drobnjak navodi i da Srbija za putnička vozila ima najnižu cenu putarine po pređenom kilometru u odnosu na ostale evropske zemlje koje koriste isti sistem naplate.\nKalkulacija "Puteva Srbije" je bila da će 2016. godine inkasirati 19,1 milijardi dinara, a da će povećanje cene tom preduzeću doneti 1,6 milijardi dinara više za održavanje puteva.\nOD 1. novembra 2015. godine počeo je da funkcioniše zatvoren sistem za naplatu putarine po pređenom kilometru, na deonici Stara Pazova - Sirig. Zbog toga je mnogim vozačima laknulo, jer su, na primer, putarinu od Beograda do Novog Sada do tada plaćali 240 dinara, a sada ih putovanje na istoj relaciji košta 190 dinara.\nIzvor: Vebsajt Novosti, Z. R., 24.02.2016.


Skupština "Koridora" što prе da sе održi | Ministarstvo građevinarstva, saobraćaja i infrastrukture\nPočetak > Aktuelnosti > Iz medija > Skupština "Koridora" što prе da sе održi\nSkupština "Koridora" što prе da sе održi\n02.04.2015. - 09:35\nPotprеdsеdnik Vladе i ministar građеvinarstva, saobraćaja i infrastrukturе prof. dr Zorana Mihajlović izjavila jе danas da skupština JP "Koridori Srbijе" mora da održi sеdnicu na kojoj ćе biti rеči o pripajanju prеduzеću "Putеvi Srbijе".\nOdgovarajući na konstataciju novinara da sе dirеktor "Koridora" Dmitar Đurović protivi pripajanju, čiji jе rok bio 1. april, Mihajlović jе rеkla da to nijе prvi niti poslеdnji dirеktor koji pokušava da budе iznad državе.\n"Ali vеrujеm da ćе vlada, na osnovu informacija kojе ćе ministarstvo priprеmiti, donеti odgovarajuću odluku. Ta informacija ćе biti na prvoj narеdnoj sеdnici vladе", rеkla jе Mihajlović gostujući u jutarnjеm dnеvniku RTS-a.\nOna jе dodala da jе za Vladu Srbijе vеoma značajno da dođе do spajanja "Koridora Srbijе" i "Putеvi Srbijе", jеr jе to dеo nastojanja vladе da u svim sеgmеntima rеformišе javna prеduzеća, smanji njihovе troškovе i racionalizujе poslovanjе.\n"Skupština 'Koridora' mora da sе što prе održi ukoliko žеlimo da sprovеdеmo odluku vladе (o pripajanju), a vеrujеm da svi žеlimo", rеkla jе Mihajlović.\nNa konstataciju da postojе nеsuglasicе i sa novim dirеktorom "Žеlеznicе Srbijе" Miroslavom Stojčićеm, Mihajlović jе poručila da jе zadatak vladе da stvori ambijеnt da sе radе poslovi i učini da sе rеformišu javna prеduzеća.\n"Uvеk postoji otpor kada krеnеtе nеšto da raditе. Moj zadatak jе da sе projеkti ubrzaju, a nе da stojе i to jе razlog zašto upućujеm i kritikе. Nijе najvažnijе da u jеdnom prеduzеću smеnitе stotinu ljudi, vеć da viditе šta sе dеšava s projеktima i da ih što jе bržе mogućе ubrzamo", zaključila jе Mihajlović.


Energetska efikasnost – nacionalni cilj - Energija Balkana\nPočetna » Energetika » Energetska efikasnost – nacionalni cilj\nRealizacijom projekta energetske efikasnosti u 28 zgrada centralne vlasti, smanjiće se potrošnja energije za 30 odsto, a ujedno će emisija ugljen-dioksida biti niža za gotovo 60.000 tona, rekla je ministarka rudarstva i energetike, zorana Mihajlović prilikom današnjeg potpisivanja ugovora sa UNDP za pružanje tehničke pomoći.\nProjektom vrednim 40 miliona evra biće obuhvaćeno 28 od 56 zgrada centralne vlasti. Radovi bi, nakon izrade tehničke dokumentacije, trebalo da počnu 2022. godine, a da sve bude završeno do 2025. godine.\n„Osnovna poruka i suština rada u oblasti energetske efikasnosti jesu smanjenje potrošnje energije i niža emisija štetnih gasova, čime direktno dajemo pozitivni doprinos zdravijoj životnoj sredini. Doneli smo Zakon o racionalnoj upotrebi energije i energetskoj efikasnosti, što je prvi korak ka ostvarenju nacionalnog cilja, odnosno da trošimo bar 20, 30 odsto manje energije. Mi sada u proseku trošimo oko 40 odsto više nego što je prosek u zemljama EU, nema razloga da godišnje bacimo kroz prozor rad jedne termoelektrane”, rekla je Mihajlovićeva.\nFransin Pikap, stalna predstavnica UNDP u Srbiji, rekla je da je značaj projekta veliki ne samo za vladu, već i za građane.\n„Projekat će poboljšati energetsku bezbednost, smanjiće se uticaj na životnu sredinu, a ujedno se podstiče i ekonomska konkurentnost Srbije na tržištu”, rekla je Pikap.\nTagovi: centralna vlast, emisija štetnih gasova, energetska efikasnost, nacionalni cilj, potrošnja, UNDP, zgrade


Inovacije su konkurentska prednost - Nira Press\nPočetna » Inovacije su konkurentska prednost\nPodrška inovacijama u Srbiji je nešto veća nego ranijih godina zahvaljujući pre svega donatorskim projektima. Javno-privatno partnerstvo kao instrument razvoja kod nas je u povoju. Ohrabruje podatak da preko 85 anketiranih srpskih preduzeća smatra javno-privatno partnerstvo važnim, ali u istom procentu je i nezadovoljnih dosadašnjim rezultatima na tom planu. Posebno su važna ulaganja u obrazovni i naučnoistraživački sistem ali je nužna ubrzana integracija nauke i privrede kao stubova u strategiji razvoja naše zemlje. Kontinuirano učenje i inostrana iskustva su presudna i otvaraju put ubrzanom osposobljavanju za primenu i prilagođavanje lokalnim uslovima u procesu stvaranja sistema koji funkcioniše.\nOvo su samo neki akcenti sa nedavne rasprave o odnosu nauke i privrede u Srbiji održane u Privrednoj komori Srbije pod nazivom Javno-privatno partnerstvo za primenjena istraživanja, razvoj i naučno zasnovane inovacije.\nNeminovnost promena je veliki izazov za privredu i nauku. Ekonomija znanja nametnula je novi obrazac privrednom razvoju. Nimalo slučajno, ovih dana je srpski ministar finansija najavio prioritete u istraživanju, razvoju i uslugama. Na sceni su novi tržišni postulati poput NACIONALNOG INOVACIONOG SISTEMA (NIS), R&D POTENCIJALA ili TRANSFERA NAUČNIH REŠENJA U PREDUZEĆIMA što neminovno sučeljava i istovremeno približava poslovni svet stručnjacima nauke. Otuda ne iznenađuje da je u Privrednoj komori Srbije nedavni skup o temi Nauka i privreda u Srbiji okupio na istom mestu profesore univerziteta, poslovne ljude, predstavnike državnih institucija i donatore iz inostranstva. Povod za okupljanje tima eksperata iz nauke i privrede dala je studija pod nazivom Javno partnerstvo za naučno zasnovane inovacije i znanjem vođen ekonomski razvoj koju je finansirao UNDP (Program za razvoj Ujedinjenih nacija), a realizovala DTI (Inicijativa za demokratsku tranziciju). Analizirani su najznačajniji oblici podrške javnog-privatnog partnerstva za razvoj inovativnosti, na osnovu dostupnosti informacionih komunikacionih tehnologija, podrške izvoznim programima, istraživanja tržišta, standarda, laboratorijskih ispitivanja, edukacije, patenata, transfera znanja i tehnologije i podrške istraživanju i razvoju.\nU kategorijama malih, srednjih i velikih preduzeća razmatrani su i istraživački i razvojni potencijali srpskih preduzeća i korišćenje usluga istraživačko-razvojnih preduzeća. Studija je obuhvatila istraživanje u 80 privrednih preduzeća i 30 institucija. Istraživanje na ovom uzorku bilo je sasvim dovoljno za odgovor na pitanje: Koliko se Srbija otvorila prema svetu koji se uveliko promenio i implementirao vrhunsko znanje u praksi. Činjenica je da ovim prostorima još uvek dominiraju tradicionalne paradigme o vrednosti radne snage i proizvodnim potencijalima i da znanje tek treba da postane najveća tržišna vrednost. Hvatanje koraka sa ubrzanim promenama, prema rečima Gordane Danilović-Grković, rukovodioca ovog projekta, leži u uspostavljanju mreže međusobno povezanih institucija za podršku privrednog razvoja i naučnoistraživačkog sistema, što usmerava direktan uticaj podjednako na mala, srednja i velika preduzeća. Konačno, u prilog ovoj tezi ide naruku i zajednički interes nauke i privrede.\nParalelu sa svetom na ovom svojevrsnom “workshopu” uspostavio je profesor Manfred Horvat, šef za evropske i međunarodne programe iz Agencije za promovisanje istraživanja Austrije, inače zaslužan i za to što je decembra 2000. godine pokrenuo inicijativu za integraciju Srbije u evropsku zajednicu za razvojno-istraživačke aktivnosti.\nImpresivno deluje podatak da je u ovoj austrijskoj agenciji zaposleno 180 ljudi sa godišnjim budžetom od 120 miliona evra, što samo dodatno ukazuje na važnost konstruktivne politike u strategiji razvoja i interaktivni odnos sa naučnoistraživačkim aktivnostima. Neophodno je da se uspostave jasna i transparentna pravila saradnje nauke i privrede.\nSvaka strana dobija\nU Srbiji univerziteti moraju da budu aktivniji. Ne sme se zapostaviti ni važnost institucionalnih strategija, razvoj HR, promocija, sinergija između istraživanja i inovacija, pouzdanost, kvalitet, da struktura prati strategiju, misiju i viziju univerziteta, permanentna edukacija, doživotno učenje bez prečica, primeren PR, informacije prisutne u javnosti, odgovarajući pravni okvir, ugovorni odnosi, baze podataka, utvrđivanje prioriteta, mobilnost, pokretljivost osoblja. Ukoliko nisu stvoreni ovi preduslovi, ne mogu da funkcionišu ni naučno-tehnološki parkovi, ni tehnološko-inovacioni centri, ni mešoviti timovi. Nije cilj da univerziteti postanu preduzeća, i obratno, već da njihove kulturne razlike stvore dodatnu vrednost. U osnovi, to je i društveni proces koji vodi univerzitet u pravcu win-win strategije u kojoj svaka strana dobija.\nU razvojnom procesu inovativnost postaje značajna konkurentska prednost privrede i države u celini. Otuda je i izuzetno važno kompetentno postaviti odnose nauke i privrede u Nacionalnoj strategiji inovacija. Ostaje pitanje kako tako ozbiljnu konstrukciju podići na zavidni nivo, ako je tačan podatak koji se čuo na skupu o nauci i privredi u Komori Srbije da se u Srbiji zvanično prijavi tek 300 novih patenata, dok iz drugih zemalja stiže 80.000 patenata godišnje. A prema definiciji NACIONALNI INOVACIONI KAPACITET jeste sposobnost države kao političkog i ekonomskog entiteta, da proizvede i komercijalizuje niz, na svetskom nivou, novih tehnologija u dužem vremenskom periodu.


19.05.2020. 15:00 > 16:09\nKrizni štab za borbu protiv korona virusa uputiće Vladi Srbije predlog da se od petka ukine obavezno testiranje i samoizolacija prilikom ulaska u zemlju, saznaje "Blic". Vlada Srbije na sutrašnjoj sednici odlučivaće o ovoj meri.\n- Preporuka Kriznog štaba je da od petka ne bude potreban PCR test za ulazak u Srbiju, kako za državljane Srbije, tako i za državljane drugih zemalja. Na današnjoj sednici Kriznog štaba predloženo je da se u toku dana otvore administrativni prelazi između centralne Srbije i Kosova i Metohije - rekla je dr Darija Kisić Tepavčević.\nBroj zaraženih u Srbiji, posle skoka novoobolelih zbog lokalnog žarišta u Vranju, sada je u drastičnom padu. Najnovije testiranje pokazuje da je broj obolelih u Srbiji, u odnosu na testirane, ispod jedan odsto - preciznije 0,6%, što se smatra ne samo odličnim rezultatom, već se Srbija kreće ka potpunom kraju epidemije. Ipak, još uvek nije proglašen kraj epidemije i svi treba da se pridržavamo osnovnih mera - nošenje maski, držanje distance...\nOTKRIVAMO Novi zaključci kriznog štaba: Nagli pad broja zaraženih, DRASTIČNO MANJE NEGO JUČE\nPOJEFTINIO TEST NA KORONU Pančevci snizili cenu sa 8.225 na 6.000 dinara\nNa Kriznom štabu je saopšteno da bi od 1. juna većina zemalja u regionu mogla da ukine testiranje na Kovid19. Ukoliko se u našoj zemlji epidemija bude kretala u željenom i očekivanom pravcu, praktično jedina mera koja će ostati je - samoprocena svih rizika.\nVIDEO: Cene testa na koronu u zemljama u koje Srbi najčešće putuju\nKazne za nenošenje maski nisu u planu\nImajući u vidu trenutnu epidemiološku situaciju, odlučeno je da se pojedine zdravstvene ustanove koje su bile određene za kovid bolnice postepeno vraćaju u uobičajen proces rada.\nS obzirom na brojna nagađanja koja su se ponavljala u prethodnim danima, Krizni štab naglašava da "nikada nije preporučio sankcije za nenošenje maski na otvorenom prostoru i da uvođenje takvih mera svakako nije u planu".\nODLUKA VLADE Naši građani koji u Srbiju uđu bez testa, moći će ovde da ga urade i prekinu izolaciju ako su negativni\nKONAČNA ODLUKA Policijski čas od danas u 18h do subote u 5 ujutru, penzioneri dva PUTA U ŠETNJU, zabrana okupljanja VIŠE OD DVOJE LJUDI!


On je rekao da je odluka koja je doneta zajednička i zasnovana na ekonomskim parametrima, ali da je ona i politička i da se sa njom slaže i premijerka Ana Brnabić i on kao predsednik i najveći deo društva."I MMF će time biti zadovoljan", rekao je Vučić.\nNajavio je da će penzije do 25.000 dinara biti uvećane za 13,3 odsto u odnosu na 2014. godinu, a one od 30.000 za 10,4 procenta. Tih penzija je najviše i prima ih 1,1 milion ljudi.\nPenzije veće od 25.000 dinara su umanjene od novembra 2014. godine kao mera fiskalne konsolidacije i od tada su tri puta uvećavane.\nUkidanjem zakona kojim su penzije umanjene, kako je Vučić objasnio, penzioneri koji primaju do 30.000 dinara, a takvih je dve trećine od ukupno 1,7 miliona penzionera, sa dosadašnjim povećanjima imali bi za 2,8 odsto veća primanja nego 2014. godine i zato će dobiti dodatnu povišicu od pet odsto, prenosi Beta.\n"Povišica za te penzionere biće od 10,4 do 13 odsto u odnosu na 2014. godinu", rekao je Vučić.\nKompanija iz UAE gradi rečnu luku u Srbiji\nePapir- portal za predloge privrednika za izmenu administrativnih procedura


Argentina odlučila da medicinska marihuana bude dostupna svima, besplatno\nMnogi Argentinci već koriste kanabis u medicinske svrhe, ali novi propisi znače ne samo da niko neće ići u zatvor zbog toga, nego i da će država da obezbedi kanabis besplatno\npisao Amy Booth\nBUENOS AJRES, Argentina - Argentina je legalizovala upotrebu kanabisa u medicinske svrhe nizom progresivnih novih propisa koji će ljudima omogućiti da uzgajaju biljke kod kuće. Novi propisi takođe nalažu da proizvodi od kanabisa budu besplatno dostupni u javnom zdravstvenom sistemu, čak i pacijentima koji nemaju zdravstveno osiguranje.\nDobro došli u argentinski grad u kome je svako video NLO\nOva južnoamerička država je tehnički legalizovala upotrebu kanabisa u medicinske svrhe još 2017, ali samo za pacijente sa teškom epilepsijom. Novi propis objavljen 12. novembra dozvoljava da se kanabis prepiše pacijentu dokle god postoje naučni dokazi da može pomoći.\nBorci za legalizaciju kanabisa s oduševljenjem su pozdravili vest. „Konačno, propis koju čekamo od marta 2017. godine“, rekla je Valerija Salek, predsednica predizborne grupe Mama Cultiva Argentina. „Ova nova faza [u zakonu] počinje da ispravlja nepravdu progona i stigmatizacije biljke koja je mnogim ljudima donela bolji kvalitet života“, stoji u izjavi ove organizacije objavljenoj na društvenim mrežama.\nLjudima kojima doktor propiše kanabis biće dozvoljeno da uzgajaju sopstvene biljke ili ih dobijaju od prijatelja ili člana porodice, sve dok je uzgajivač upisan u vladin registar. Takođe će moći da dobiju kanabis direktno od nacionalnog zdravstvenog sistema.\nPravni aneks koji detaljno opisuje nove propise uključuje zahtev da se „primene mere kojima će država besplatno obezbediti proizvode dobijene iz biljke kanabisa za pacijente koji imaju lekarski recept i koji imaju samo javno zdravstveno osiguranje“.\nUredba prepoznaje da su mnogi ljudi već koristili kanabis u medicinske svrhe, često organizujući neformalne mreže snabdevanja, ali propisi iz 2017. godine ostavili su ih van zakona.\nMama Cultiva Argentina je organizacija koju je 2016. godine osnovala grupa majki koje su koristile kanabis za lečenje zdravstvenog stanja svoje dece. Njihova misija je „zahtevati legalizaciju aktivnosti koju smo već upražnjavali […] koja nam je pružila ono što konvencionalna medicina nije mogla - kvalitet života i dostojanstvo za naše voljene“.\nKanabis je stekao brojne pristalice visokog profila poslednjih godina. Nora Kortinjas, jedna od Majki sa Plaza de Maio, grupe majki čija su deca nestala tokom poslednje argentinske diktature, rekla je da koristi kanabis za ublažavanje bolova.\nKriminalizacija upotrebe droga je sivo područje u argentinskom zakonodavstvu. Još 2009. godine Vrhovni sud je presudio da je protivustavno kažnjavanje odraslih zbog posedovanja droge za ličnu upotrebu u njihovom domu. Ali presuda nikada nije pretočena u zakon, a policija nastavlja da hapsi i krivično goni korisnike droga, posebno u ugroženim zajednicama.\n„Policija ima veliku slobodu da odluči“, kaže Viktoria Daraidou, koordinatorka za bezbednost građana i policijsko nasilje u Centru za pravne i socijalne studije, nevladinoj organizacije za ljudska prava. „U mnogim slučajevima policija ne uzima u obzir presudu Vrhovnog suda.“\nStari zakon posebno je otežao život proizvođačima lekovitog ulja kanabisa, jer je broj biljaka potrebnih za njegovo proizvodnju značio da protiv njih može da se podigne optužnica zbog dilovanja, kaže Dariudou. „[Ovo je] korak napred, ne samo za Argentinu već i za region.“\nSusedni Urugvaj ima najnaprednije zakone o kanabisu u Južnoj Americi - tamo je legalan za sve namene. Odrasli mogu sami da gaje, a takođe se prodaje u apotekama. Mnogi zagovornici kanabisa nadaju se da će videti nešto slično u Argentini.\nLevičarska vlada Argentine prepoznaje da pristup ratu protiv droge ne funkcioniše zato što obično kažnjava potrošače umesto prodavaca. Predsednik Alberto Fernandez rekao je pre nego što je izabran da je „rat protiv droge propao" i „rešenje nije ići okolo i proganjati ljude zbog pušenja džointa".\nPočetkom 2020. godine, ubrzo nakon što je vlada došla na vlast, tamošnji mediji su izvestili da ministri ispituju legalne sisteme kanabisa u drugim zemljama kako bi ga eventualno dekriminalizovali.\nNajveći pobednik američkih izbora je droga\nArgentina je treća po snazi ekonomija Latinske Amerike sa 44 miliona stanovnika. Legalno tržište kanabisa u stilu Urugvaja verovatno bi imalo velike posledice na trgovinu drogom u regionu.\nZa sada će se zagovornici kanabisa usredsrediti na sprovođenje novih propisa. „Ovo je napredak koji nas obavezuje da nastavimo da radimo na daljem proširenju naših prava“, kaže Salek.\nTagged:argentinaBuenos Aireslegalizacija kanabisa


Naslovna » O nama » O Fiskalnom savetu\nNekontrolisani fiskalni deficiti i akumuliranje javnog duga ugrožavaju ekonomsku stabilnost, razvojne perspektive države i dobrobit budućih generacija. Odgovorna fiskalna politika je transparentna, predvidiva i stara se o fiskalnim rizicima. U Srbiji su izmenama i dopunama Zakona o budžetskom sistemu u oktobru 2010. godine ustanovlјeni Fiskalni savet i fiskalna pravila. Nova institucija i novi principi u fiskalnom sistemu Republike Srbije treba da pomognu u ostvarivanju fiskalne i finansijske stabilnosti, transparentnosti i predvidivosti.\nMisija Fiskalnog saveta je da oceni kredibilitet fiskalne politike s aspekta poštovanja utvrđenih fiskalnih pravila i da obezbedi javnost i odgovornost u vođenju fiskalne politike. Fiskalni savet treba da unapredi kulturu fiskalne odgovornosti u Republici Srbiji, nezavisnom analizom fiskalne politike i podsticanjem stručnih rasprava o fiskalnoj politici.\nDa bi ispunio postavlјene cilјeve, Fiskalni savet proverava makroekonomske i fiskalne pretpostavke korišćene za izradu Vladinih dokumenata, daje nezavisnu i kredibilnu ocenu ekonomske politike, procenjuje fiskalne rizike i verovatnoću da će Vlada ispuniti fiskalne cilјeve u budućnosti, procenjuje u kojoj meri je Vlada u prošlosti poštovala fiskalna pravila koja je utvrdila.\nTokom postupka pripreme i donošenja budžeta, Fiskalni savet obavlјa različite funkcije: priprema mišlјenje na nacrt Izveštaja o fiskalnoj strategiji, priprema analizu o revidiranom Izveštaju o fiskalnoj strategiji Vlade, priprema analizu predloga zakona o budžetu, priprema analizu predloga zakona o završnom računu budžeta, priprema procene o fiskalnim uticajima predloga zakona.


Predsednica Evropske komisije Ursula Von der Leyen razgovarala je u odvojenim telefonskim pozivima sa premijerima Albanije i Severne Makedonije, Edijem Ramom i Zoranom Zaevom.\nPredsednica EK najavila je na Tviteru razgovore koje je vodila sa premijerima dveju zemalja koje čekaju svoje prve međuvladine konferencije u decembru.\nKonkretno, Von der Leien je rekla da je kao i uvek konstruktivno razgovarala sa svojim dobrim prijateljem, albanskim premijerom Edijem Ramom, o pronalaženju najboljeg načina za napredak u procesu proširenja i brzom sprovođenju ekonomskog i investicionog plana EU za Balkan.\nU kasnijoj objavi na Twitteru, opisala je svoju diskusiju sa premijerom Severne Makedonije Zoranom Zaevom, prvu od njegovog ponovnog izbora, kao dobru. Ona je dalje rekla da će ekonomski i investicioni plan EU ubrzati ekonomski razvoj regiona, istovremeno potvrđujući podršku Evropske komisije procesu proširenja na Severnu Makedoniju. / ibna


Bećirović: Vučiću, nema paralele između Kosova i bilo kojeg dijela nedjeljive BiH - balkanin\nHome/vijesti/Bećirović: Vučiću, nema paralele između Kosova i bilo kojeg dijela nedjeljive BiH\nPredsjednik Srbije Aleksandar Vučić je sinoć, gostujući na televiziji B92, poručio da je "pred Srbijom težak period zbog Kosova i Republike Srpske"\nDržavni predstavnici Bosne i Hercegovine, kao i predstavnici međunarodne zajednice, moraju Vučiću poslati jasnu poruku da Kosovo i bh. entitet RS ne mogu nikako stati u istu rečenicu – kaže Denis Bećirović, delegat u Domu naroda BiH i potpredsjednik SDP-a BiH.\nDodaje da je nedopustivo i neutemeljeno praviti bilo kakvu paralelu između Kosova i bh. entiteta RS.\nVučić bi morao znati da je Kosovo bilo autonomna pokrajina unutar jugoslovenskog federalizma i da je imalo svoje predstavnike u najvišim institucijama bivše Jugoslavije. Vučić treba zapamtiti za sva vremena da neće Bosna i Hercegovina plaćati ceh pogrešne srbijanske politike koja je na Kosovu sistematski kršila prava Albanaca, kao i činila i brojne zločine i masovno protjerivanje albanskog stanovništva, navodi Bećirović u svojoj reakciji, i dodaje:\n“S druge strane, bh. entitet RS nije postojao ni u Jugoslaviji ni u Bosni i Hercegovini sve do potpisivanja Dejtonskog mirovnog sporazuma kada je pozicioniran kao entitet u nezavisnoj, suverenoj i nedjeljivoj državi Bosni i Hercegovini.”\nBećirović ističe da bi za Vučića, također, bilo korisno da ne zaboravi da su najviši politički i vojni vrh bh. entiteta RS osuđeni na najvišim svjetskim sudovima za genocid, zločine protiv čovječnosti i druge zločine, a Srbija da nije spriječila genocid, iako je to bila dužna prema zvaničnim konvencijama Ujedinjenih nacija.\nZbog toga, kao i zbog brojnih drugih razloga, zvaničnici Srbije moraju znati da nemaju ni moralno, ni pravno, ni političko, ni historijsko pravo da na bilo koji način i u bilo kojem kontekstu povezuju Kosovo s bilo kojim nedjeljivim dijelom Bosne i Hercegovine – zaključuje Bećirović.\nSlobodna Dalmacija: Zabrinuti zbog ratne retorike i zveckanja oružjem, Amerikanci se vraćaju na zapadni Balkan\nVukanović: Vučić ponovo uskače u pomoć Dodiku\nTotal Visits: 188.273


U martu sledeće godine 20.000 dinara svakom penzioneru, a biće i povećanja penzija preko 5 posto - Radio Nešvil Bogatić - Uživo iz Mačve\nPredsednik Srbije Aleksandar Vučić biće večeras je gost Dnevnika na RTS 1.\n– Nadam se da ćemo prionuti na posao, mnogo toga je potrebno da se uradi da ne bi bilo granica ka Albaniji i Severnoj Albaniji. To je izvanredna ideja mira i stabilnost, nije nametnuta spolja, nećemo da budemo izolovani i sami kao 90-tih, a i da ne slušamo druge, da ne budemo pokusni kunići, nego da radimo za naš narodi n ašu zemlju, rekao je Vučić.\n– Vrata su otvorena za sve, mi nikoga ne ćemo da jurimo, nek u Sarajevu i Podgorici objasne kako je kad se čeka na granicama, njihova je odluka, nismo neko ko bi vršio pritisak, ko želi dobrodošao je.\n– Stopa rasta za 2. kvartal je 13,4 posto, a kada saberete prethodnu i ovu godinu, to neće imati niko u Evropi, bićemo najuspešniji, a samo u ovoj godini ćemo biti među prvima. Taj rast nosi veće plate i penzije, uskoro isplaćujemo novac penzionerima i građanima. Usvojićemo i novi budžet, imamo u junu i juli suficit 60 milijardi dinara, manji nam je ukupno deficit, a u februaru mesecu uplatićemo veliki iznos svaom penzioneru u Srbiji, biće 20.000 dinara svakom, a biće i povećanje penzija preko 5%.\n– Penzioneri su uvek razumeli državu, a naša ideja sa poslodavcima da minimalac bude 35.000 dinara, to nije dovoljno ali je više od 150 evra kao ranije. Time ćemo imati prosečnu platu 613 evra, a biće i veća jer će biti povećanja plata u javnom sektoru.


Za gradnju 2 kuće za djecu sa posebnim potrebama nije dovoljno ni 400.000 dolara - Vijesti.me\nNI NAKON GODINU DANA\nZa gradnju 2 kuće za djecu sa posebnim potrebama nije dovoljno ni 400.000 dolara\nKrajem prošle godine, iz Ministarstva je saopšteno da će se projekat realizovati i da se aktivno radi na pronalaženju odgovarajuće lokacije.\nFoto: Arhiva \_"Vijesti\_" Autor: Tanja Pavićević\nProjekat gradnje dvije grupne kuće za djecu sa posebnim potrebama u Danilovgradu, ni nakon godinu nije počeo da se realizuje.\nUprkos dobroj volji američke amabasade da pokloni 400.000 dolara za izgradnju objekata u koje bi bila smještena djeca, Ministarstvo rada i socijalnog staranja još nije iznašlo adekvatnu lokaciju, niti se sa sigurnošću može utvrditi da li se tim poslom uopšte bave.\nIz te instutucije “Vijestima” nijesu željeli da odgovore na pitanja dokle se stiglo sa realizacijom projekta i da li se pronašla adekvatna lokacija na kojoj bi se gradilo.\nOd tada, gradnja grupnih kuća za desetoro djece sa posebnim potrebama nije više pominjana.\nMještani bojkotovali - ne žele Komanski most\nGradnja grupnih kuća prvi put je pomenuta u maju 2010. kada je ministar Suad Numanović, sa predsjednikom opštine Danilovgrad Branislavom Đuranovićem potpisao Memorandum o saradnji.\nOni su trebali da obezbijede lokaciju na koju bi se od donacije američke ambasade gradile dvije grupne kuće.\nMještani nekoliko danilovgradskih naselja potpisali peticiju kojom se protive izgradnj\nOdabir je pao na parcelu kraj manastira Ždrebaonik, zbog čega su, mjesec dana nakon potpisivanja Memoranduma, mještani nekoliko danilovgradskih naselja potpisali peticiju kojom se protive izgradnji.\nOni su tada kazali da ne žele “Komanski most u svom dvorištu”.\nBojkotu izgradnje grupnih kuća tada se pridružio i jedan broj roditelja iz udruženja “Rastimo zajedno”, nakon čega je realizacija projekta privremeno obustavljena.\nUmjesto odgovora na pitanja “Vijesti” dokle se stiglo sa realizacijom projekta vrijednog 400.000 dolara, iz Ministarstva je odgovoreno kako “u skladu sa reformom sistema socijalne i dječije zaštite, a posebno dijela koji se odnosi na poboljšanje položaja osoba sa invaliditetom i djece sa smetnjama u razvoju, otvaranje novih socijalnih servisa i usluga u ovoj oblasti znače mnogo za njihovu inkluziju u društvenu zajednicu”.\n“Servis koji je prvi zaživio i čije se otvaranje uskoro očekuje u većem broju opština u Crnoj Gori je 'Dnevni centar za djecu sa smetnjama u razvoju'. Pored njega za djecu koja imaju smetnje u razvoju, a bez roditeljskog staranja su, predviđena je izgradnja 'grupnih kuća'”, navodi se u odgovorima.\nTakođe, objasnili su zašto se razvijaju takvi servisi, kao i kako oni funkcionišu, a najavljeno je da će se novac za izgradnju prvih ovakvih kuća obezbijeđivati iz državnog budžeta i budžeta lokalnih samouprava, kao i od strane mnogih drugih domaćih i stranih donatora, s tim što je pomenuto da je američka ambasada pomogla.\n“Vijesti” su, nakon dopisa iz Ministarstva sa uopštenom pričom, poslali dodatno obavještenje, uz zamolnicu da se dostave tražene informacije.\nIz tog Vladinog resora, međutim, ni nakon deset dana nije odgovoreno.\nPortparolka Tatjana Radulović nije odgovarala na pozive, ni na sms poruke novinara.\nKuća za djecu sa posebnim potrebama\nSram ih bilo,pa zar je potrebna godina dana da se pronadje parcela?!A ti mjestani koji nece \_"Komanski most u svom dvoristu\_"...ne razumijem sta njima smeta pa nece se oni brinuti o toj djeci!\nG-dine NUmanovic, pa trazite od (Br)aca i (Milo)zvucnog da pokazu drustvenu odgovornost.


Sud BiH ukinuo sva ograničenja Slavici Injac - Radio Bet\nSud BiH ukinuo sva ograničenja Slavici Injac\nUrednik | 17. Maja 2017.\nSud Bosne i Hercegovine ukinuo je sva ograničenja Slavici Injac, direktoru Agencije za bankarstvo Republike Srpske, saopšteno je iz ove Agencije. Kako je navedeno, Injac će obavljati funkciju direktora samo do imenovanja novog direktora Agencije za bankarstvo Republike Srpske.\n“S obzirom da je postojeći direktor u obavezi obavljati funkciju sve do imenovanja novog direktora i da je procedura imenovanja u toku, podnošenje ostavke ne bi imalo smisla iako je to bila njena prvobitna namjera”, navodi se u saopštenju Agencije za bankarstvo RS.\nInjac se nada da će novi direktor biti uskoro imenovan jer je za uspješan rad Agencije potrebna i opšta podrška, a pred ovom institucijom nalazi se niz izazova i aktivnosti na sprovođenju novog Zakona o bankama Republike Srpske i na pripremi za evropske integracije.\nŠto se tiče sudskog procesa koji je u toku, sve što treba biće rečeno pred Sudom Bosne i Hercegovine zbog čega se Injac suzdržava od davanja bilo kakvih izjava. Injac se pred Sudom Bosne i Hercegovine izjasnila da nije kriva i potpuno je uvjerena da će pred Sudom Bosne i Hercegovine to i dokazati.\nPripadnici SIPA uhapsili su 31. marta 2016. direktorku Agencije za bankarstvo i Investiciono-razvojne banke Republike Srpske Slavicu Injac i Snežanu Vujinić, kao i više lica osumnjičenih da su oštetili Bobar banku i bankarski sektor za 123 miliona maraka i na taj način nanijeli štetu bankarskom sistemu u finansijskom statusu BiH.


Nakon što je izgradio uspešnu poslovnu karijeru u diskografskoj kući Vorner mjuzik, ovaj uspešni preduzetnik odlučio se na potpunu promenu karijere. Tako je 2001. godine sa svojim novim poslovnim partnerom Kamarudinom Meranunom, za jedan malezijski ringit (oko 26 centi) kupio propalu aviokompaniju. Tako je, pod njegovim vođstvom, samo u prošloj godii "Er Azija" ostvarila dobit od 10,6 milijardi malezijskih ringita, odnosno oko 2,58 milijardi dolara. Isto tako, povećao je i celu radnu flotu kompanije.\nPre njegovog dolaska ova kompanija raspolagala je sa dva aviona i zapošljavala 100 radnika, da bi danas ona imala internacionalnu mrežu od 20.000 radnika i 250 aviona. Kvalitet njegovog rada potvrdilo je i nedavno imenovanje Er Azije za najbolju svetsku niskobudžetnu aviokompaniju. Kao tajnu svog uspeha ističe skriveni talenat za pronalaženje najboljih ljudi. "Tražim ljude koji grizu, koji su željni uspeha", rekao je on.\n"KAŽNJAVANJE MAJKI" Majčinstvo ženama utiče na karijeru, a ekonomisti su sada izračunali i KOLIKO\nŽene prate model ponašanja svojih majki i što se tiče posla, pa tako pojedine odluče da zbog dece zapostave posao ili ga smanje, dok druge, ugledajući se na majku, rade podjednako kao i pre trudnoće, rezultati su najnovijeg istraživanja.


Rusija: Prva partija vakcine „Sputnjik Ve“ proizvedena u Vijetnamu\nVijetnam proizveo prvu partiju ruske vakcine „Sputnjik Ve“\nVijetnam je počeo proizvodnju ruske vakcine protiv virusa korona „Sputnjik Ve“ (Sputnik V). Obrasci prve partije preparata su poslati u Naučno-istraživački institut „Gamaleja“ gde će se izvršiti kontrola kvaliteta, saopštio je Ruski fond za direktne investicije (RFPI).\n„Ruski fond za direktne investicije i vijetnamski ‘Vabiotek’ aktivno sarađuju na procesu tehnološkog transfera kako bi pojednostavili dostupnost ruske vakcine za stanovnike Vijetnama. Pandemija virusa korona se nastavlja i nastaju novi, opasniji sojevi u različitim delovima sveta. Zato RFPI povećava proizvodne kapacitete za ‘Sputnjik Ve’ kako bi ubrzao vakcinaciju jednom od najboljih svetskih vakcina“, navodi se u saopštenju direktora RFPI Kirila Dmitrijeva.Direktor vijetnamske farmaceutske kompanije Dat Tuan Du izjavio je da se nada da će saradnja sa RFPI omogućiti Vijetnamu i drugim državama Jugoistočne Azije snabdevanje kvalitetnom ruskom vakcinom.Podsetimo, ruska vakcina je registrovana u Ministarstvu zdravlja Vijetnama 23. marta 2021. godine.Vakcina „Sputnjik Ve“(Sputnik V), koju proizvodi Naučno-istraživački institut „Gamaleja“ u saradnji sa Ruskim fondom za direktne investicije, dobila je 11. avgusta potvrdu o registraciji od Ministarstva zdravlja Rusije, postavši tako prva registrovana vakcina protiv virusa korona na svetu. Na današnji dan „Sputnjik Ve“ je registrovan u 68 zemalja sa ukupnom populacijom od preko 3,7 milijardi ljudi.\nrusija, vijetnam, vakcinacija, virus korona, kovid 19, sputnjik ve (sputnik v)\n17:20 21.07.2021 (Osveženo: 16:07 20.09.2021)\n„Ruski fond za direktne investicije i jedna od vodećih farmaceutskih kompanija u Vijetnamu ‘Vabiotek’ objavili su da su proizvedeni testovi ruske vakcine ‘Sputnjik Ve’. Obrasci prve partije preparata su poslati u Institut ‘Gamaleja’ gde će se izvršiti kontrola kvaliteta“, navodi se u saopštenju.\n„Ruski fond za direktne investicije i vijetnamski ‘Vabiotek’ aktivno sarađuju na procesu tehnološkog transfera kako bi pojednostavili dostupnost ruske vakcine za stanovnike Vijetnama. Pandemija virusa korona se nastavlja i nastaju novi, opasniji sojevi u različitim delovima sveta. Zato RFPI povećava proizvodne kapacitete za ‘Sputnjik Ve’ kako bi ubrzao vakcinaciju jednom od najboljih svetskih vakcina“, navodi se u saopštenju direktora RFPI Kirila Dmitrijeva.\nDirektor vijetnamske farmaceutske kompanije Dat Tuan Du izjavio je da se nada da će saradnja sa RFPI omogućiti Vijetnamu i drugim državama Jugoistočne Azije snabdevanje kvalitetnom ruskom vakcinom.\nPodsetimo, ruska vakcina je registrovana u Ministarstvu zdravlja Vijetnama 23. marta 2021. godine.\nVakcina „Sputnjik Ve“(Sputnik V), koju proizvodi Naučno-istraživački institut „Gamaleja“ u saradnji sa Ruskim fondom za direktne investicije, dobila je 11. avgusta potvrdu o registraciji od Ministarstva zdravlja Rusije, postavši tako prva registrovana vakcina protiv virusa korona na svetu. Na današnji dan „Sputnjik Ve“ je registrovan u 68 zemalja sa ukupnom populacijom od preko 3,7 milijardi ljudi.


Dobra saradnja grada sa organizacijama civilnog društva - Studio B\nDobra saradnja grada sa organizacijama civilnog društva Beoinfo\nBeogradBeograd Pocetna 22. 05. 2019. 13:53:50\nČlan Gradskog veća Dragomir Petronijević razgovarao je sa predstavnicima omladinskih organizacija o unapređenju saradnje Grada Beograda sa civilnim sektorom u prostorijama „Gnezda” u Palati „Beograd”.\nZamenik direktora Kancelarije za mlade Grada Beograda Nemanja Marković takođe je prisustvovao ovom događaju, pod nazivom „Speed date”, na kojem su predstavnici omladinskih organizacija imali priliku da se međusobno upoznaju, razmene iskustva i pronađu partnere za zajedničke projekte i aktivnosti.\nPetronijević je podsetio da je direktna komunikacija sa civilnim sektorom postavljena kao cilj još 2014. godine.\n– Mislim da smo tokom proteklih godina uspeli u nameri da proširimo obim saradnje sa organizacijama civilnog sektora. Današnji događaj je jedan od načina za ostvarivanje takvih ciljeva. Tu smo da saslušamo predloge, sugestije i kritike, ali i da podelimo svoja razmišljanja. Svima nam je u interesu da Beograd iz dana u dan postaje bolji grad za život svih njegovih stanovnika. Zajednički radimo na ostvarenju tog cilja, a mnoštvo ljudi iz civilnog sektora tome doprinosi svojim idejama i energijom, kao i sprovođenjem kvalitetnih projekata na teritoriji grada Beograda – rekao je Petronijević.\nOn je istakao da rukovodstvo Grada Beograda na organizacije iz civilnog sektora gleda kao na partnere.\n– Ponosni smo na veliki broj mladih i kretaivnih ljudi sa kojima zajednički radimo na ostvarenju ciljeva. Da bi saradnja bila još kvalitetnija, veoma je važna direktna komunikacija i od takvog načina rada sigurno nećemo odustati. Izuzetno nam je stalo da čujemo sugestije i kritike, jer nas zanima mišljenje ljudi iz civilnog sektora, kao i ljudi koji su korisnici njihovih usluga. Samo zajedničkim i koordinisanim radom uspećemo da ostvarimo ciljeve, a to je, pre svega, da Beograd u budućnosti postane još bolje mesto za život – dodao je Petronijević.\nMarković je istakao da je cilj da se razgovorima dođe do potencijalnih rešenja za unapređenje omladinske politike u Beogradu.\n– Civilni sektor je jako bitan deo omladinske politike i Kancelarija za mlade je otvorena za sve predloge i ideje koje stižu „iz tog pravca”. Dosadašnja saradnja je dala dobre rezultate i događaji poput današnjeg sigurno vode dodatnom unapređenju – rekao je Marković.\nOmladinske organizacije i organizacije za mlade imale su danas mogućnost da u direktnom kontaktu dobiju potrebne informacije od predstavnika Grada Beograda, Kancelarije za mlade Grada Beograda, Sekretarijata za sport i omladinu, Nacionalne asocijacije kancelarija za mlade, kao i Krovne organizacije mladih Srbije.


Internet of Things Archives - Page 2 of 3 - Automatika.rs\nBroj povezanih IoT uređaja preti da dostigne čak 125 milijardi do 2030. godine\nBroj povezanih IoT (Internet Of Things) uređaja će rasti u proseku 12% na godišnjem nivou, sa 27 milijardi ove godine na 125 milijardi do 2030. godine, prema najnovijim istraživanjima HIS Markit-a. E-knjiga...\nPametne fabrike – Kompanije Halliburton i Microsoft žele da digitalizuju naftna polja\nKompanija Halliburton sklopila je partnerstvo sa Microsoft-om, radi digitalizacije naftne industrije. Partnerstvo ove dve kompanije daće za rezultat čvrsto integrisana energetska rešenja koja će digitalizovati naftnu industriju. Kako bi se ova zamisao...\nKada pričamo o pametnimi gradovima, prestonica Rusije je nešto poput Rodney Dangerfield-a a ne dobija poštovanje koje zaslužuje. Direktor projekta koji radi na tome da se Moskva uvrsti na vrh liste pametnih...\nAutomotive Grade Linux ( AGL ) je zajednički projekat, kreiran od strane preko 100 kompanija koje se bave razvojem tehnologije i automobilskom industrijom. Neki od najvećih i najpoznatijih su svakako Toyota,...\nKompanija Dell najavila niz novih IoT proizvoda i partnerstva\nNovi IoT proizvodi i usluge kompanije, koji su formirani nakon spajanja Dell-a i EMC-a, uključuju VMvare Pulse IoT Center, sigurno rešenje za upravljanje IoT infrastrukturom, omogućavajući korisnicima da efikasno upravljaju i...\nDa li je umreženost automobila budućnost?\nNekada su ovakvi sistemi predstavljali naučnu fantastiku ali sada sve to postaje realnost i mnogo brže se razvija nego što smo i očekivali. Kompanija Bosch je dala neka predviđanja, za narednih...\nNovi solarni paneli sakupljaju energiju iz kišnih kapi


Dodik odgovorio Džaferoviću: Srbi su teško potpisali Dejton, ali su ga potpisali\nPoručuje da bi on mogao uzvratiti riječima da će kriza biti riješena ako se povuče Šefik Džaferović ili Bakir Izetbegović, ali da to ne bi bilo tačno\nNije se dugo čekalo na odgovor Milorada Dodika na izjavu Šefika Džaferovića o njemu da je blokada rada bh. institucija trenutno najveća opasnost za zemlju i da lider SNSD-a mora otići s političke scene. Džaferović je tu ocjenu dao gostujući na redovnoj sesiji Kruga 99.\nPoručuje da bi on mogao uzvratiti riječima da će kriza biti riješena ako se povuče Šefik Džaferović ili Bakir Izetbegović, ali da to ne bi bilo tačno.\n– Ovo nije pitanje pojedinaca, ovo je pitanje politika koje su 26 godina išle za tim da Republiku Srpsku izbrišu s mape. Srbi su teško potpisali Dejtonski mirovni sporazum, ali su ga potpisali jer je RS dobila značajna ovlaštenja, ustvrdio je Dodik i dodao:\n– Međutim, zaboravlja se da su Bošnjaci taj isti sporazum potpisali kao privremeno rješenje, nadajući se i čineći sve da im neko da ono što oni misle da im pripada, a nisu dobili u Dejtonu – tvrdi Dodik.\nOn tvrdi da su to su godinama radili visoki predstavnici i Ustavni sud BiH, ali i da je tome došao kraj.\n– RS je privržena slovu Ustava BiH i boriće se za njega. Ništa više od Ustava BiH, ali i ništa manje. Bošnjački nacionalizam umotan u frazu funkcionalne BiH neće proći i neka ne misle da ne shvatamo kakve planove pokušavaju da realizuju, i to sve po onoj staroj ‘drž'te lopova’ – kaže član Predsjedništva BiH.\n– Sljepilo koje pokazuju bošnjački nacionalisti, među kojima je i Džaferović, cijelu BiH je dovelo u slijepu ulicu iako smo godinama i mi i Hrvati upozoravali gdje će završiti devastacija Ustava i uzimanje prava i narodima i entitetima – tvrdi Dodik u izjavi za Srnu.\n#milorad dodik#šefik džaferović


RTCG - Radio Televizija Crne Gore - Nacionalni javni servis :: Društvo :: Iskustva Njemačke u dualnom obrazovanju značajna\nŠEHOVIĆ - VEBER 25. 03. 2019. 13:27 >> 12:56 0\nŠEHOVIĆ - VEBER\nIskustva Njemačke u dualnom obrazovanju značajna\nIskustvo jednog od lidera u dualnom obrazovanju, Njemačke, biće značajno za dalji razvoj ovog vida obrazovanja u Crnoj Gori i potrebna je konkretnija saradnja na ovom polju, zaključeno je na sastanku ministra prosvjete Damira Šehovića i ambasadora SR Njemačke Roberta Vebera.\nŠehović je upoznao ambasadora Vebera sa reformom crnogorskog obrazovnog sistema, istakavši da se u obrazovanje u Crnoj Gori nikada nije ulagalo kao danas.\nOn je istakao da je u Crnoj Gori dualno obrazovanje zaživjelo u posljednje dvije godine, te da danas u tom obliku obrazovanja imamo oko 600 učenika iz gotovo svih opština u Crnoj Gori, a u program je uključeno 300 poslodavaca.\n"Jedan od najznačajnijih svjetskih jezika, njemački, danas se izučava u 42 osnovne i 21 srednjoj školi u Crnoj Gori, što govori o zainteresovanosti crnogorske omladine za njemačku kulturu i donosi obavezu da nastavimo da radimo na njegovoj daljoj popularizaciji. U tom cilju, naredni korak je potpisivanje sporazuma sa Gete institutom koji ima za cilj promociju i unapređenje nastave njemačkog jezika u Crnoj Gori" kazao je Šehović.\nVeber je rekao da će u vremenu kada Crna Gora ima za cilj da postane dio evropske porodice, poznavanje njemačkog jezika biti od izuzetne važnosti za mlade u Crnoj Gori, koji će imati priliku da rade u institucijama EU, te ocijenio značajnim predstojeće potpisivanje sporazuma Ministarstva prosvjete i Gete instituta.\nIzrazio je otvorenost za konkretniju saradnju na polju dualnog obrazovanja istakavši značaj razmjene učenika i nastavnog osoblja i eventualnog implementiranja dijela njemačke prakse u crnogorski obrazovni sistem.\nSagovornici su se saglasili da se Crna Gora i Njemačka mogu pohvaliti tradicionalno dobrim odnosima koje prati snažna podrška Njemačke našoj zemlji na putu evropskih integracija, kao i da oblast obrazovanja predstavlja temelj za sve druge oblike saradnje u budućnosti.\nDa budete srećni, dobri i obrazovani\n02. 09. 2019. 5\nU školstvo ćemo uložiti 50 miliona eura\n26. 08. 2019. 5


“Međunarodna zajednica ćuti dok nam se ugrožavaju osnovna prava” (FOTO) - Radio Kontakt Plus\n“Međunarodna zajednica ćuti dok nam se ugrožavaju osnovna prava” (FOTO)\n14:05, 12.12.2018Izvor: Radio Kontakt Plus\nI na današnjem protestu u Kosovskoj Mitrovici, Srbi su ukazali na težak položaj u kom se nalaze nakon uvođenja takse od 100% na robu iz Srbije od strane Prištine.\nPredsednik Srpske liste Goran Rakić rekao je da i sa današnjeg protesta šalju poruku o ugrožavanju osnovnih prava Srbima, na šta međunarodna zajednica i dalje ćuti.\n“Međunarodna zajednica i dalje sramno ćuti i posmatra kako nam iz Prištine svakodnevno prete novim merama, kaznama, pokušavajući da nam na najgori mogući način uteraju strah u kosti, a sve sa ciljem da Srbi kupe nepovratnu kartu i napuste svoje domove. Da li je zaista međunarodna zajednica nemoćna da se suprotstavi onima koje je sama stvorila i svakodnevno podržava, dok oni zveckaju oružjem i oduzimaju pravo koje je svakom zagarantovano, a to je pravo na život” – rekao je Rakić.\nDirektor Studentskog centra Jovo Popović istakao je da su ovakve mere Prištine ne samo nezabeležene već i neprimerene u Evropi i svetu u 21 veku, a naročito pogađaju akademsku sredinu.\n“Studenti, umesto da u jeku semestra obavljaju svoje redovne nastavne i druge aktivnosti, moraju da se bore za elementarna ljudska prava. U prirodi Univerziteta i akademskih građana je opredeljenje za dijalog, a ne za konflikt, za mir, a ne za sukob, za saradnju, a ne za izolaciju. Mi ovde danas branimo ne samo akademsku zajednicu, već i ljudsko dostojanstvo, i univerzalne ljudske vrednosti, humanost, slobodu, pravdu i istinu. U objektima Studentskog centra smešteno je 1700 studenata, a dnevno se podeli do 5 hiljada obroka. Svima je jasno da smo bez namirnica i druge robe iz centralne Srbije onemogućeni u pružanju usluga studentima” – rekao je Popović.\nDirektorka obdaništa "Lane" Zorica Keljanović naglasila je da su uvođenjem takse od strane Prištine na uvoz robe iz Srbije ugrožena prava na život i detinjstvo sve dece koja žive na prostoru KiM.\nZvaničnike EU, Unicefa i drugih međunarodnih organizacija je upitala gde su sada i zašto zatvaraju oči i zašto ne utiču na zvaničnu Prištinu da reše ovo.\n“Ponestaje nam zaliha hrane, dobavljači nisu u stanju da dopreme robu koju potražujemo, derivate za grejanje je sve manje, nestaje hemija, nestaje didaktičkog materijala. Dok se ostala deca raduju i razmišljaju šta će dobiti za Novu Godinu, naša deca sa nama razmišljaju da li će sutra imati da popiju čašu mleka ili eventualno pojedu parče čokolade” – kazala je Keljanović.\nRadoš Petrović je u ime svih privrednika obećao da će se truditi i naći načina da obezbede sve namirnice potrebne srpskom narodu ovde.\n“Mi moramo da se organizujemo svi zajedno – privrednici, radnici, studenti, učenici i moramo sami da se branimo ovde, jer ako se mi budemo sami branili, stići će nam i pomoć od drugih” – istakao je Petrović.\nOn je zahvalio svim privrednicima, posebno vlasnicima trgovinskih radnji koji ne menjaju cene, iako im je nabavna cena robe visoka.\nNa protestu je rečeno i da su Srbi iz Kosovske Mitrovice, uhapšeni 23. novembra, bespravno lišeni slobode.\nNa protestu, građani su pored srpskih zastava nosili transparente na kojima je pisalo: “Ne zatvarajte nas u geta”, “EU otvori oči”, “Nemamo lekove” i druge.\nNakon skupa ispred kancelarija Euleksa i zgrade Osnovnog suda, organizovana je i protestna šetnja do spomenika Knezu Lazaru u centru grada.


AMSS: Umeren intenzitet saobraćaja, zadržavanja nema! - Informer\nU odnosu na dane vikenda početak radne nedelje donosi umereniji intezitet saobraćaja, a zadržavanja gotovo i da nema\nSaobraćaj se na autoputevima kao i na najopterećenijim putevima I i II reda odvija bez zastoja, sa izmenama jedino na deonicama gde je zbog radova na snazi poseban režim odvijanja saobraćaja, saopštio je AMSS.\nPrema poslednjim podacima Uprave granične policije RS, na putničkim terminalima naših GP zadržavanja nisu duža od pola sata.\nPrema poslednjim informacijama dobijenih od JP "PutevSrbije" na naplatnim stanicama nema zadržavanja.\nstanje na putevima AMSS gužve saobraćaj granični prelazi


Meksiko razbio Francusku, Egipat odolio Španiji - BIGportal.ba\nMeksiko razbio Francusku, Egipat odolio Španiji\n22 Jula, 2021 22 Jula, 2021 043\nFudbaleri Meksika ostvarili su pobedu na svom prvom meču na olimpijskom turniru.\nOni su u A grupi pobedili Francusku sa 4:1 (0:0), dok su u C grupi Egipat i Španija odigrali bez golova.\nMalo ko je očekivao da će Meksikanci na Tokio stadionu tako ubedljivo slaviti protiv Francuza.\nGolova nije bilo u prvom poluvremenu, ali ih je zato bilo čak pet u nastavku.\nČim je krenuo drugi deo, Aleksis Vega, igrač Gvadalahare, zatresao je mrežu Francuske, da bi Sebastijan Kordova u 55. minutu povisio na 2:0.\nFrancuzi su uspeli da se donekle vrate u meč kada je Andre-Pjer Žinjak iz penala pogodio u 69. minutu i smanjio na 2:1.\nIpak, Meksiko je pritisnuo u finalnih desetak minuta i postigao još dva gola.\nPrvo je u 80. minutu drugi igrač Gvadalahare, Urijel Antuna, šutirao da desetak metara, lopta se od stative odbila u mrežu, a sve je bilo gotovo u prvom minutu nadoknade kada je posle lepe akcije sa desne strane Eduardo Agire postigao gol za konačnih 4:1.\nIznenađenje je remi Egipta i Španije u C grupi. Nije bilo previše šansi, Danijel Sebaljos je u 28. minutu pogodio stativu, da bi dva minuta pre kraja u prilici bio i Pedri, ali je golman Egipta sjajnom odbranom sprečio gol i poraz svog tima.\nU B grupi, Novi Zeland je golom igrača Barnlija Krisa Vuda, pobedio Južnu Koreju sa 1:0 (0:0), dok je u D grupi Obala Slonovače savladala Saudijsku Arabiju sa 2:1 (1:1).\nObala Slonovače povela je autogolom Al Amrija u 39. minutu, da bi Al Dasari izjednačio u 44. minutu.\nPobedu “slonovima” doneo je igrač Milana Frank Kesi u 66. minutu.\nCrna Gora za sada neće mjerama ograničavati ulazak u zemlju


Beta | 10. 08. 2017 - 11:38h\n- U poslednja dva meseca opremili smo preko 40 škola računarskom opremom i ovih dana u škole u Srbiji stiže još 700 računara. Iz sredstava oportuniteta opremljeno je 10 škola, velika je i pomoć društveno odgovornih kompanija. Telekom oprema 20 kabineta, a mnoge kompanije su već donirale računare školama. ;Nastavićemo da opremamo škole računarima, ne samo zbog nastave Informatike, već i zbog ukupnog povećanja digitalnih kompetencija svih zaposlenih u školama. U tom smislu vazno je napomenuti da je sa Evropskom investicionom bankom dogovoren kredit za nabavku 4.600 računara - rekla je Vesna Nedeljković agenciji Beta.\n- Prema do sada prikupljenim podacima, gotovo 70 odsto učenika se izjašnjavalo za Informatiku kao izborni predmet i u tom smislu škole su imale bolje ili lošije opremljene kabinete. U svim sprovedenim anketama i upitnicima koje su škole popunjavale nijedna ustanova se nije izjasnila da u potpunosti nema potrebne kapacitete za realizaciju nastave Informatike - rekla je ona.\n- Pretpostavka je da će se uvećati potreba za profesorima informatike, ali ne u velikoj meri, jer u ostalim razredima Informatika i dalje ima izborni status, pa sam fond nastavnika varira u zavisnosti od iskazanih želja učenika - navela je ona.\n- U samom predmetu podstiče učenike na projektno planiranje, razvijanje ideje do proizvoda i njegovog plasmana, učenje praktičnim veštinama, takođe, u okviru ovog predmeta učenici će sticati znanja i modernih tehnologija - kazala je Vesna Nedeljković.\n- U pripremi su obuke za sve nastavnike fizičkog vaspitanja u saradnji sa Ministarstvom zdravlja. Uvodi se dodatna aktivnost koja je obavezujuća za učenike i nastavnike pod nazivom Obavezna fizička aktivnosti (čas i po nedeljno), koju škola planira u okviru godišnjeg plana i realizuje u skladu sa prostornim i ljudskim resursima, poštujući najbolji interes dece - navela je Vesna Nedeljković.\nNa pitanje da li sve škole u Srbiji imaju fiskulturne sale Vesna Nedeljković je rekla da na nemaju, ali da imaju prilagođene i adaptirane prostore u kojima se odvija nastava fizičkog.\n- Na sreću više je onih škola koje imaju pristojne, a neke i nove, savremene fiskulturne sale. Samo u ovoj godini izgrađeno je i obnovljeno više desetina fiskulturnih sala širom Srbije zahvaljujući Vladi Srbije, Kancelariji za javna ulaganja, Ministarstvu pravde i samom Ministarstvu - dodala je ona.\n- Zato apelujemo na lokalne samouprave da, između ostalog, ulažu u održavanje i opremanje škola i zahvaljujući dobroj saradnji primetno je poboljšanje. Uvođenje dodatnih fizičkih aktivnosti i nije ekplicitno vezano za fiskulturne sale... jer to može biti svakodnevno vežbanje, snalaženje u prirodi, turniri na otvorenom, klizanje, plivanje, a sve u zavisnosti od okruženja i podneblja u kome se škola nalazi - kazala je Nedeljković.\nOna je objasnila da svi izborni predmeti sa liste B, među kojima i predmet Čuvari prirode prelaze u slobodne nastavne aktivnosti.\n- Škola je u obavezi da ponudi najmanje tri nastavne aktivnosti, od kojih učenik bira najmanje jednu. Učenici će birati aktivnost kojom zaista žele da se bave, a vreme, način, kao i mesto realizacije (da li će više biti ambijentalne nastave) planira nastavnik godišnjim planom rada u skladu sa stručnim uputstvom, kao i pProgramom rada škole i godišnjim planom rada škole - navela je Vesna Nedeljković.\nPovezane teme: Informatika , Škole , Kompjuteri


Budžetski prihodi RS nikad veći, a vlada se učestalo zadužuje na berzi - Indikator.ba\nBudžetski prihodi RS nikad veći, a vlada se učestalo zadužuje na berzi\n10.5.2022 04:35 | Indikator.ba\nIako prihodi od direktnih i indirektnih poreza usljed inflacije i nastavka dobrih performansi ekonomije iz prošle godine nastavljaju puniti kasu Republike Srpske, vlada ovog entiteta nastavlja sa intenzivnim zaduživanjem emisijom dužničkih hartija od vrijednosti.\nNova aukcija obveznica planirana je 18. maja u predviđenom iznosu od 40 miliona KM.\nIako su prihodi od direktnih poreza za period januar-april premašili milijardu KM i ostvarili rast od 123,7 miliona KM ili 14 posto više nego u istom periodu lani, u entitetskom budžetu očito nedostaje novca kako bi se održala tekuća likvidnost i podržali povećani zahtjevi za podrškom privredi i određenim kategorijama stanovništva u izbornoj godini.\nPrema podacima Ministarstva finansija Republike Srpske, deficit na nivou centalne republičke vlade u prva dva mjeseca 2022. godine iznosio je 24,6 mil. KM.\nVlada Republike Srpske je u izbornoj godini odlučila povećati plate budžetskim korisnicima. Usvojenim Prijedlogom budžeta Republike Srpske za 2022. godinu povećane su plate do 1.000 KM za pet odsto, a za plate veće od 1.000 KM tri odsto.\nPrvi čovjek entiteta Milorad Dodik nedavno je najavio da će od 1. avgusta plate u javnom sektoru biti povećane.\nOd 1. maja, kao odgovor na inflaciju penzije su povećane za 10 posto.\nManjku u budžetskoj kasi svakako doprinosi i mjera preduzeta prema realnom sektoru kroz smanjenje doprinosa od 1. januara ove godine radi povećanja pojedinačnih plata zaposlenih. Zbirna stopa doprinosa je sa ranije stope od 32,8% smanjena na 31%, s tim da je smanjena samo stopa doprinosa za zdravstveno osiguranje sa ranijih 12% na 10,2%.\nU Vladi su kazali da primjena ovog rješenja dovodi do gubitka prihoda od doprinosa u iznosu od oko 80 miliona KM.\nPrema odluci Narodne skupštine Republike Srpske, entitet se u 2022. godini može zadužiti u ukupnom iznosu do 611 miliona KM.\nOd početka marta, kada su krenule učestale aukcije vladinih papira na Banjalučkoj berzi održane su četiri aukcije trezorskih zapisa i obveznica kojima se entitet zadužio u ukupnoj vrijednosti 109,1 milion KM.\nSa novom aukcijom paniranom za 18. maj u iznosu od 40 miliona KM ukupno zaduženje dužničkim hartijama od vrijednosti u ovoj godini, ostvareno samo u roku nešto većem od dva mjeseca, dostići će oko 150 miliona KM.\nZakonom o zaduživanju, dugu i garancijama Republike Srpske propisana su ograničenja, prema kojima javni dug Republike Srpske na kraju fiskalne godine ne može biti veći od 55% ostvarenog bruto domaćeg proizvoda u toj godini.\nKoliko taj procenat trenutno iznosi nije poznato, budući da se u izvješajima o dugu još uvijek barata brojkama koje uzimaju u obzir septembar 2021. godine.\nPrema tim podacima, ukupan dug Republike Srpske koji podliježe zakonskom ograničenju iznosi 6.093,7 miliona KM, tj. 51,2% BDP-a, dok javni dug koji podliježe zakonskom ograničenju iznosi 5.014,9 miliona KM, tj.


Crna Gora: Nedelja uskoro neradna za trgovce : Južne vesti\nCrna Gora: Nedelja uskoro neradna za trgovce\n10:40, 10. 3. 2019.\nU sektoru trgovine u Crnoj Gori zaposleno je oko 37.000 ljudi.\nZa trgovce u Crnoj Gori nedelja bi uskoro trebalo da postane neradni dan, u skladu sa promenama Zakona o unutrašnjoj trgovini.\nVlada Crne Gore je nedavno saopštila da „priroda posla i organizacija rada u sektoru trgovine ne zahtijeva rad nedeljom" i da je cilj promena da se unapredi položaj radnika.\n„Na ovaj način utičemo pozitivno na opšte ekonomske aktivnosti, na kvalitet života pojedinca, porodice i društva", objavljeno je na Tviteru.\nKako je došlo do promena\nKako je ranije najavljeno, neki trgovinski objekti biće izuzeti.\n„Kroz podzakonske akte će se doneti rešenja za izuzetke poštujući turističku sezonu i ono što su osnovne životne potrebe građana", rekla je ministarka ekonomije Dragica Sekulić u decembru 2018. godine.\nUvođenje neradne nedelje predložili su trgovci u oktobru. Ubrzo su dobili podršku odbora udruženja trgovine Privredne komore Crne Gore i poslodavaca.\nOdbor je tada saopštio da bi uvođenjem neradne nedelje „bila povećana produktivnost rada."\n„Radnici bi bili zadovoljniji i odgovorniji prema radnim zadacima, provodili bi i planirali više vremena sa porodicom", saopštio je odbor.\nPoslodavci okupljeni u odboru ocenili su da bi i oni samo imali koristi jer bi se „smanjili troškovi angažovanja dodatne radne snage, kao i tekući troškovi održavanja" i mesečna izdvajanja za struju, grejanje i komunalije.\nU Srbiji je Samostalni sindikat trgovine 2016. godine podneo inicijativu tražeći da nedelje i državni praznici budu proglašeni neradnim danima za trgovce, kao i da se zaposlenima plate više dnevnice ako bi ovim danima ipak išli na posao.\n„Ovo ne znači da bi cela zemlja bila zatvorena, radili bi tržni centri, radile bi određene trgovine, ali ne bi se desilo da recimo kao sada za Dan državnosti sve trgovine, trafike rade", objašnjava za BBC na srpskom Radoslav Topalović, predsednik sindikata.\nOn kaže da bi o ovom predlogu uskoro trebalo da razgovara socijalno-ekonomski savet Republike Srbije, koji okuplja predstavnike vlade, reprezentativnih udruženja poslodavaca i reprezentativnih sindikata.\nNedelja kao neradni dan u EU\nU Evropskoj uniji ne postoji jedinstven stav o nedelji kao neradnom danu, ali je direktivom o radnom vremenu propisano da radnici moraju imati dan za odmor.\nU nemačkom ustavu nedelja i državni praznici označeni su kao „dani za odmor", ali postoje i izuzeci, pa u nekim gradovima radnje rade nekoliko nedelja godišnje\nU Norveškoj je u januaru 2018. godine skupština izglasala da zabrana rada nedeljom ostaje na snazi\nMađarska je 2015. godine zabranila da radnje rade nedeljom, ali je nakon samo godinu dana tu odluku i ukinula\nU Sloveniji je 2003. godine održan referendum na kom je 58 odsto glasača podržalo predlog da se rad trgovina nedeljom ograniči na deset radnih nedelja godišnje. Ustavni sud je kasnije odbacio rezultate referenduma, ali je rad nedeljom ograničen kolektivnim ugovorima\nFrancuska je 2015. godine usvojila zakon koji je gradonačelnicima dao mogućnost da izaberu 12 nedelje godišnje koje će biti radne za trgovce. Ipak, izuzetak su radnje u oblastima sa velikim brojem turista koje rade svakog vikenda\n„To da je Crna Gora usvojila zakon je dobra vest i za nas i za ceo region. Nema razloga da i druge zemlje ne krenu za ovim primerom", kaže Topalović.\nU trgovini u Srbiji radi oko 200.000 ljudi od koji su 70 odsto žene.\nIpak Nebojša Atanacković, predsednik Unije poslodavaca Srbije, upozorio je 2017. godine da bi uvođenje neradne nedelje pogodilo poslodavce od kojih mnogi najveće pazare imaju upravo vikendom.


Pokrajina nije uključena u proces privatizacije | Autonomija\nPosted By admin On 4. decembra 2014. @ 13:39 In Aktuelno | 50 Comments\nPokrajinski socijalno – ekonomski savet (PSES) izrazio je danas nezadovoljstvo što u proces privatizacije preduzeća na teritoriji Vojvodne, koja je krenula po novom Zakonu o privatizaciji, nisu uključene i o njemu informisane relevantne institucije u pokrajini.\nPokrajinski sekretar za privredu Miroslav Vasin, koji je član Saveta, rekao je da ni Pokrajiska vlada, ni sindikati i Unija poslodavaca u Vojvodini, nisu zadovoljni što ih niko ne konsultuje u tom procesu.\nVasin je napomenuo da je pre dva dana dobio poziv iz kabineta ministra privrede da se organizuje zajednički sastanak, na kojem će se razgovarati o ovim temama, a na sastanku će zatražiti da se, ukoliko satadnja bude uspostavljena, budu uključeni i sindikati iunija poslodavaca.\nSvet je na sednici uobličio svoje stavove među kojima je i zahtev da ovaj proces bude transparentan, čime se podrazumeva transparentnost u sprovođenju svih faza privatizacije, podataka o potencijalnim investitorima i donošenje konačnih odluka o modelima privatizacije za svako preduzeće.\nSavet traži da pre donošenja konačne odluke o modelima privatizacije za sveko preduzeće u Vojvdoini, bude zatraženo mišljenje Unije poslodavaca Vojvodine i reprezentativnih sindikata u Pokrajini, koje neće biti obavezujuće, i da se tek nakon toga na nivou Agencije za privatizaciju i Republike donose odluke.\nPodpredsednik Unije poslodavaca Vojvodine Slavko Novaković rekao je da se u evidenciji Agenciji za privatizaciju nalazi 502 preduzeća koja su ponuđena za privatizaciju, a od toga je u Vojvoidni 126, koja zapošljavaju 11.018 lica. Rok za završetak privatizacije je 31. decembar 2015. godine, a ukupno zaduženje svih preduzeća je 4,5 milijarde evra.\nSekretar veća Saveza samostalnih sindikata Tomislav Stajić, tekao je da je transparentnost potrebna jer će se time obezbediti da svako preduzeće po zakonu dobije model koji joj najviše odgovara.\nOn je dodao da sindikat nije zadovoljan što se privatizacijaradi po ovakvom novom zakonu, jer je on sličan modelu iz 2001. godine, i podsetio na probleme kod sprovođanja prve privatizacije, ali je dodao da sindikati podržavaju da se ovaj porces konačno završi.\nPredsednica pokajinskog odbora sinsikata Nezavisnost Eržebet Tot Batori upozorila je da se privatizacija može negativno odraziti na medije u Vojvodini, pogotovo na one koji imaju programe na menjinskim jezicima.\n“Ko će obezbediti novac za funkcionisanje ovih medija? Neke garancije su date, ali nije naglašeno na koji nečin će se oni finansirati, što će načiniti ogroman pritisak na plate. mediji će biti dovedeni do lakog i tihog odumiranja, zato se mora pažljivo rukovoditi ovom oblasti”, kzala je Tot Batori.\nPokrajinsko – ekonomski savte je regionalno telo u kojem rade tri parnera i to Pokrajinska vlada, sindikati i poslodavci, stavovi koje je PSES danas izneo biće dostavljeni Vladi Srbije, Ministarstvu privrede, Agenciji za provatizaciju i Socijalno – ekonomskom savetu Srbije.\nURL to article: https://www.autonomija.info/pokrajina-nije-ukljucena-u-proces-privatizacije.html


KREDIT ZA BOLJE PRUGE : Srbija se zadužuje 102 miliona evra kod EBRD i francuske Agencije za razvoj | Novosti.rs\nKREDIT ZA BOLJE PRUGE : Srbija se zadužuje 102 miliona evra kod EBRD i francuske Agencije za razvoj\n16. 06. 2021. u 11:13\nSRBIJA će se ove godine zadužiti 102 miliona evra kako bi povećala efikasnost i bezbednost na železnici, ali i unapredila njihovo upravljanje. Ova sredstva su predviđena za prvu fazu programa.\nPolovinu novca pozajmljujemo od Međunarodne banke za obnovu i razvoj, koja je deo Svetske banke, na 12 godina, uz kamatnu stopu koju čini marža od 0,65 odsto i šestomesečni euribor. Za preostali 51 milion evra ćemo se zadužiti kod Francuske agencije za razvoj.\nPozajmljena sredstva će se koristiti za obnovu pruga, pripremu tehničke dokumentacije za ulaganja u narednim fazama programa, ali i za unapređenje pružnih prelaza širom Srbije.\n- Da bi se osigurala dugoročna održivost ambicioznog plana investicija Vlade u železnicu i da bi se obezbedilo sistematsko, transparentno i objektivno planiranje investicija u održavanje i obnovu infrastrukture, ova komponenta će finansirati uvođenje Sistema za upravljanje imovinom - stoji u obrzloženju predloga zakona kojim se zajam odobrava.\nDeo sredstava će biti utrošen i na sprovođenje sektorskih reformi kroz izgradnju institucionalnih kapaciteta i uvođenje savremenih sistema upravljanja i pristupa. Treća komponenta programa je uspostavljanje okruženja za dalju modernizaciju železnice.\n- Ova komponenta će finansirati mere za zaštitu osetljivih i siromašnih i jačanje sektorskih mogućnosti za održivi razvoj i otvaranje radnih mesta - uveravaju nadležni. - Fokus će biti na korišćenju informacionih tehnologija u železničkom saobraćaju, koje je još u povoju, i na produbljivanju znanja o tržišnim potencijalima i razvoju strategija za privlačenje nekonvencionalnih korisnika. Tri pokretačka elementa će biti podržana - inteligentni sistem upravljanja železnicom i bezbednošću, integracija sa drugim vidovima transporta i urbanim područjima i optimizacija potencijala tržišta u železničkom sektoru.\nSMANJENJE ZAGAĐENJA VAZDUHA\nOD MEĐUNARODNE banke za obnovu i razvoj pozajmićemo i 100 miliona dolara, odnosno oko 82 miliona evra, za unapređenje efikasnosti javnog sektora i zeleni oporavak. Cilj je rešavanje pitanja u pogledu transparentnosti u javnom sektoru i nastojanja da se poveća otpornost na buduće šokove i rizike povezane sa klimatskim promenama, kao i da se reši pitanje zagađenja vazduha.\nželeznice izgradnja pruge gradilište brze pruge Krediti\nVREMENSKA PROGNOZA ZA ČETVRTAK 29. JUL: Pogledajte kakvo nas vreme očekuje danas i narednih sedam dana (FOTO)\nU SRBIJI će vreme danas biti pretežno sunčano i veoma toplo, sa jutarnjim temperaturama od 16 do 24 C, najvišim dnevnim od 33 do 39 C.\n29. 07. 2021. u 01:06\nSTARA JE 1,3 MILIONA GODINA: U Maroku otkrivena sekira iz kamenog doba\nARHEOLOZI u Maroku pronašli su najstariju manufakturu sekira iz kamenog doba staru oko 1,3 miliona godina, saopštio je danas međunarodni tim.\n29. 07. 2021. u 00:54\n02:22 VASIĆ I MAČKOVIĆ OSTALI BEZ MEDALJE: Srpski veslači završili trku na petom mestu!\nSRPSKI predstavnici Miloš Vasić i Martin Mačković uspešno su otpočeli šesti dan na Olimpijskim igrama kada su naši reprezentativci u pitanju.\n01:06 VREMENSKA PROGNOZA ZA ČETVRTAK 29. JUL: Pogledajte kakvo nas vreme očekuje danas i narednih sedam dana (FOTO)\n00:54 STARA JE 1,3 MILIONA GODINA: U Maroku otkrivena sekira iz kamenog doba


Boško Obradović Branimir Nešić Slobodan Dimović Ivan Drobnjak Zoran Malinić Miodrag Preković Zoran Mićić Goran Živković Goran Igić Radomir Vidrić\nSubota, 07.10.2017 12:40\nOd kada je Srpski pokret Dveri, kao jedini autentični porodični pokret u Srbiji aktuelizovao ovo pitanje pa do danas, postavlja nam se pitanje: „Šta je porodična politika i zašto toliko insistirate na tome kada je to zapravo u domenu socijalne politike?“ Evo prilike da razjasnimo neke stvari.\nPoznato je da je porodična politika nešto po čemu je Srpski pokret Dveri prepoznatljiv na političkoj mapi Srbije i u širem javnom prostoru. Jedan ozbiljan društveni problem kao što je bela kuga odnosno pad nataliteta, analizirali smo i obradili u širem kontekstu i pritom ponudili konkretna rešenja i jasnu strategiju delovanja u tom smislu. Činjenica je, takođe, da se o ovom (po nama ključnom problemu naše zemlje) govori sve više i sve češće i da je čak osnovano Ministarstvo bez portfelja zaduženo za demografiju i populacionu politiku (o čijem se radu, rezultatima i sredstvima može diskutovati) ali se ne sme izgubiti iz vida da su svemu tome doprinele aktivnosti upravo Dveri, kako kroz rad u Narodnoj skupštini, tako i kroz rad opštinskih organizacija na terenu. Neprestano smo insistirali na sistemskom rešavanju ovog gorućeg pitanja i nećemo odustati sve dok porodična politika ne postane glavni prioritet ove države i društva. Međutim, kako bi lakše i brže postigli zadate ciljeve, potrebno je da rešimo određene nedoumice i da prestanemo sa poistovećivanjem porodične i socijalne politike. O čemu se zapravo radi?\nDemografska situacija u Srbiji je već decenijama izrazito negativna, a poslednjih godina možemo slobodno reći i katastrofalna. U prilog ovoj tvrdnji govore zvanični podaci da Srbija na osnovu prirodnog priraštaja godišnje izgubi 35.000 ljudi, da smo šesta nacija u Evropi po starosti, da smo po odlivu mladih i obrazovanih drugi u svetu, a kao kulminacija svega pomenutog je da je prošle 2016. godine u Srbiji rođeno najmanje beba od početka 20 veka!? Svi ovi podaci pokazuju i dokazuju koliko je stanje alarmantno i da je potrebno da oko ovog pitanja imamo unutrašnji dijalog, nacionalni konsenzus i konkretna rešenja. Činjenica je da u okviru Ministarstva za rad i socijalna pitanja postoji sektor za brigu o porodici i socijalnu zaštitu, međutim kapaciteti i sredstva ovog sektora nisu dovoljna kako bi se na pravi način odgovorilo na izazove sa kojima se kao društvo suočavamo. Problem porodičnog nasilja je očigledan primer tačnosti ove teze jer umesto da se nadležni bave rešavanjem uzroka ove društvene pošasti mi imamo krvave posledice i sa naslovnim stranama u tabloidima. Takođe, nosiocima socijalne politike nepoznati su i izgleda nerešivi problemi prezaduženih porodica bez zaposlenih, mladih bračnih parova, otpuštenih trudnica, žena sa sela, đaka pešaka itd. Svi oni dobiće u jednom trenutku odgovor: „Zaista se izvinjavamo, ali MI NISMO NADLEŽNI. Javite se tome i tome… Kome da se jave? Koji odgovor dati majkama sa više od četvoro dece koje nemaju pravo na dečiji dodatak jer tako piše u zakonu!? Ako u isto vreme sa ovim ozbiljnim i nagomilanim problemima imamo i agresivnu promociju radikalnog feminizma kroz institucije i medije (jer gle čuda u istom ministarstvu postoji i sektor za antidiskriminaciju i unapređenje rodne ravnopravnosti odnosno radikalnog feminizma) a sa druge strane i nametanje ideologije homoseksualizma kroz obrazovni sistem, zdravstvo, organizovanje gej parada epidemijskih razmera i najzad premijerku kao autovanu pripadnicu LGBT populacije, odgovor je jednostavan. U pitanju je mešavina nestručnosti, nespremnosti i podilaženja centralnom komitetu u Briselu i stoga je kao izlaz iz ove teške situacije na početku potrebno razumeti da porodična i socijalna politika nisu i ne mogu biti isto.\nZa Srbiju je od suštinskog značaja formiranje Ministarstva za brigu o porodici koje bi bilo krovna institucija za borbu protiv bele kuge, za sprovođenje pronatalitetne i porodične politike i rešavanje problema brojnih društvenih grupacija. Na taj način bi se podelio ogroman teret sa Ministarstvom za socijalna pitanja i neophodna pomoć svim potrebitim bi stizala brže i efikasnije. Takođe, Ministarstvo za brigu o porodici ne može biti na nivou onog bez portfelja (kao što je to slučaj sada) i ne sme imati sredstva manja od izgradnje famoznih fontana, jarbola, migrantskih kampova itd (kao što je to slučaj sada). Porodična politika u praksi bi značila podršku rađanju dece sa državnog nivoa, finansijsku i svaku drugu pomoć mladim bračnim parovima i porodicama sa više dece, ali i samohranim roditeljima i onima bez dece. Kada kao država vodite ozbiljnu porodičnu politiku onda se ne dešava da otac osmoro dece nema posao, da deca pešače kilometrima do škole, a da žene u porodilištima imaju katastrofalnu hranu.\nPostoji još niz mera koje su okosnica porodičnog programa Dveri, a koje su možda nedovoljno prezentovane široj javnosti, ali koje su sigurno sprovodljive na delu. Kada nas zajedljivi politički oponenti sa podsmehom pitaju: „Odakle da stvorimo novac za tu vašu porodičnu politiku?“, mi im odgovaramo: „Novca ima, ali on ne ide kome treba!“ Ako mogu da se izdvoje desetine hiljada evra za strane investitore i isto toliko novca za antisrpski NVO sektor, promotere novih LGBT „vrednosti“, i četiri izborna ciklusa kako bi se održala gola vlast, onda je sasvim sigurno da novca ima, ali da se on troši nerazumno. Umesto štićenicima sadašnjeg režima, mi bismo novac prosledili mladim bračnim parovima koji žele da pokrenu biznis na selu i da na taj način oživimo ruralni deo Srbije. Takvih rešenja ima dosta, samo ih treba na pravi i konkretan način predstaviti i što je još važnije sprovesti u delo.\nOvoj zemlji je nasušno potrebna realna porodična politika koja bi u sadejstvu sa rešavanjem socijalnih problema bila zaista na korist i na povećanje kvaliteta života našeg naroda.\nAutor je student Filozofskog fakulteta, Odeljenje za istoriju\ni član OO Dveri Zvezdara


Kitarovićeva o napadu kod Knina: Neće nam držati lekcije država koja rehabilituje četništvo\nIzvor: RTS, 30.Avg.2019, 20:25\nPredsednica Hrvatske Kolinda Grabar Kitarović se prvi put oglasila povodom napada kod Knina, kada je Srbe koji su gledali utakmicu Crvene zvezde napala grupa maskiranih ljudi.\nKolinda Grabar Kitarović je u intervjuu za HRT rekla da "nasilje uvek i svuda osuđuje, ali da se svaki >> Pročitaj celu vest na sajtu RTS << incident koji se dogodi između hrvatskih građana raznih nacionalnosti ne može kvalifikovati 'a priori' kao etnički incident, odnosno etnički motivisano nasilje".\nSmatra da je "vrlo neodgovorno" kada političari komentarišu i etiketiraju incidente kod Knina zanemarujući stvarne činjenice koje su utvrđene zvaničnom istragom.\n"To je vrlo opasno jer to izaziva novu spiralu nasilja, netolerancije i izgreda i takvu vrstu političke neodgovornosti neću dopustiti", naglasila je hrvatska predsednica.\nNa pitanje kako komentariše izjave koje dolaze sa srpske strane o događajima u Kninu, Grabar Kitarovićeva je odgovorila da "Hrvatskoj neće deliti lekcije država koja se nije suočila s vlastitom istorijom".\n"Država koja ne samo da nije priznala velikosrpsku agresiju, zločine i genocid koji su počinjeni u njeno ime, država koja još i dan-danas skriva podatke o nestalim hrvatskim braniteljima i civilima, što je za mene presudno pitanje međudržavnih odnosa. Svakako Hrvatskoj neće držati lekcije države koja je rehabilitirala četništvo i srbijanski fašistički režim iz Drugog svjetskog rata", izjavila je Grabar-Kitarović.\nDodala je da Hrvatska želi stabilne odnose sa Srbijom i da je to pre svega u interesu srpskih i hrvatskih manjina, ali da neće, kaže, nasedati na provokacije.\n"Neću dopustiti da nas se uvuče u verbalni rat, ali isto tako žestoko ćemo braniti hrvatske nacionalne interese", zaključila je predsednica Hrvatske.\nDanas: Grabar Kitarović: Nije svaki incident etnički\nKitarović se prvi put oglasila o napadu na Srbe kod Knina - BOLJE DA NIJE!\nPredsednica Hrvatske kaže da se ne može svaki incident koji se dogodi između hrvatskih građana raznih nacionalnosti kvalifikovati a priori kao etnički..Predsednica Hrvatske Kolinda Grabar Kitarović izjavila je, povodom nedavnih napada na Srbe u Đevrskama i Uzdolju kod Knina, da osuđuje i da će...\nKitarović: Neće nam Srbija držati lekcije nakon što je rehabilitovala fašiste\nHrvatska predsednica ne samo da nije osudila huliganske napade, gde su stradala i deca, već je u neku ruku trasirala teren da se to toleriše ZAGREBOD STALNOG DOPISNIKA U intervjuu koji je hrvatska predsednica Kolinda Grabar-Kitarović sinoć dala HRT-u ne samo da nije izrazila...


Koncept za deljenje znanja\nPosted četvrtak 06 12 2018 12:11:47\nSa ciljem kreiranja prostora koji će pomoći digitalnoj zajednici u sticanju novih znanja i veština, kompanija Nordeus je u okviru svojih prostorija u Bulevaru Mihajla Pupina otpočela sa radom Nordeus Hub-a.\nOvaj prostor se prostire na 165 kvadrata i sastoji iz dva odvojena dela – učionice, opremljene stolovima, računarima i tablama, prilagođene za potrebe održavanja radionica, kurseva i drugih edukativnih aktivnosti, kao i prostorije za meetup-e i predavanja. “Ovaj prostor će nam pomoći da kroz deljenje znanja izgradimo ekosistem koji će gurati napred razvoj digitalnih proizvoda i usluga. Želimo da ponudimo Nordeus Hub svim lokalnim organizacijama koje imaju ograničene resurse, a dele našu viziju, i omogućimo im da povećaju svoj uticaj na zajednicu”, izjavio je ovom prilikom Miloš Paunović iz Nordeusa.\nNordeus Hub počeo je sa radom uporedo sa beogradskim izdanjem Google Launchpad događaja, petodnevnog mentorskog programa za startape u organizaciji Google-a i Startita. Sa ciljem pomoći da se uveća uticaj organizacija koje rade u IT zajednici, prostor za organizovanje edukativnih saržaja biće stavljen na raspolaganje nevladinim organizacijama, IT zajednicima i pojedincima koji imaju želju da podele svoje znanje.\nSvi zainteresovani sa idejama za događaj posvećenim deljenju znanja sa zajednicom dobrodošli su u ovaj prostor, a za sve informacije i detalje možete se javiti Nordeusu putem ovog linka.\nThe Strange Story Of Brian Fisher: Chapter 1 - Dobija datum izlaska\nPrvi pogled na domaću igru Final Challenge\nThe Strange Story Of Brian Fisher: Chapter 1 - Treći tizer trejler


Jeremiću Novom Sadu: Ponovio ćemo osvetliti Srbiju buktinjom slobode – Balkanekspresrb.rs\nJeremiću Novom Sadu: Ponovio ćemo osvetliti Srbiju buktinjom slobode\n„Nećemo im zaboraviti krvnički pretučenog Marka Miljkovića i suze njegove majke. Hvala ti Marko na hrabrosti i na veri u jednu drugačiju Srbiju – Srbiju u kojoj se mladost čuva kao malo vode na dlanu, i u kojoj ni jedna majka više neće zbog ovakvih stvari zaplakati“, poručio je Jeremić\nPREDSEDNIČKI kandidat Vuk Jeremić poručio je sinoć u Novom Sadu da nećemo prespavati 2. april i propustiti priliku da se oslobodimo okova mafije, korupcije, primitivizma, nasilja, strahovlade, veleizdaje, a potom na Uskrs buktinjom slobode ponovo osvetliti Srbiju.\n„Imam jednu dobru vest za vas, a to je da su gospoda silnici na smrt preplašeni. Plaše se, jer znaju da nema te izborne matematike ili krađe koja može da spreči drugi krug. A svesni su da u tom drugom krugu izlaze na sud naroda, koji neće propusti priliku da ih kazni za sve njihove laži, izneverena obećanja, šikaniranja i nepočinstva“,\nistakao je Jeremić na završnoj konvenciji u novosadskom Spensu.\nJeremić je istakao da režimu nećemo zaboraviti poruke da smo lenji, zaostali, da je problem uvek i samo u nama, a nikad u njima, kako su nam vređali inteligenciju, otimali plate i penzije, kako su na nas slali batinaše sa značkom, privatne izvršitelje, stranačke aktiviste prerušene u komunalnu policiju.\n„Nećemo im zaboraviti krvnički pretučenog Marka Miljkovića i suze njegove majke. Hvala ti Marko na hrabrosti i na veri u jednu drugačiju Srbiju – Srbiju u kojoj se mladost čuva kao malo vode na dlanu, i u kojoj ni jedna majka više neće zbog ovakvih stvari zaplakati“, poručio je Jeremić.\nJeremić je podsetio da su u Vojvodini, kao braća i sestre dočekivane izbeglice i u prvom i u drugom, pa i u ovom poslednjem\nratu, koji je za nas bio kao svetski.\n„I zato treba da na ovim izborima pošaljemo u istoriju one koji su svojim radikalskim bunilom ostavili stotine hiljada ljudi bez domova i\nsvojih najrođenijih. U pokušaju da na Zapadu operu svoju biografiju i tamo dobiju saglasnost za nastavak represije nad sopstvenim narodom, oni nam danas priređuju najgora poniženja – dovede nam Blera i Šredera da nam za naše pare oproste što su nas bombardovali“, poručio je Jeremić.\n„Čujem da će ovih dana biti dodela nagrada – zlatne i srebrne značke sa njegovim likom: za 5000 kilometara u autobusu zlatna, 3000 srebrna, a ko je bio na svim mitinzima, posao u javnom preduzeću. Na određeno vreme, razume se, do narednih izbora ove ili sledeće godine“, istakao je Jeremić\nVuk Jeremić je upozorio da ovde danas postoje sirotinjske kujne, u Vojvodini u kojoj se nije posebno kuvalo za sirotinju ni u vremenima kuge i Sulejmanovih pohoda ka Beču – dotle su nas doveli napredni „usrećitelji“.\nPoručio je da će kao predsednik svom snagom podržati našu poljoprivredu i naše paore koji ne mogu imati najmanje subvencije i otkupne cene u okruženju. „I zato ćemo im skinuti te okove s nogu. A kada to uradimo, sve svoje kontakte u svetu, a nemam ih malo, upotrebiću da sve što se proizvede u našoj zemlji može da se proda, i\nto za pristojne novce“, rekao je Jeremić.(Press Tima VJ)♦\nBeogradski Festival igre: Balet sa jednom balerinom!


Cvijanović i Čović u Banjoj Luci: Što hitnije usvojiti izmijenjeni Zakon o akcizama - Radio Bet\nCvijanović i Čović u Banjoj Luci: Što hitnije usvojiti izmijenjeni Zakon o akcizama\nPredsjedavajući Predsjedništva BiH Dragan Čović informirao je danas premijerku RS-a Željku Cvijanović o aktivnostima koje svi nadležni nivoi u BiH treba da realiziraju da bi BiH stekla status kandidata za članstvo u EU.\nMeđu uvjetima se posebno izdvajaju izmjene Zakona o akcizama, finalizacija objedinjenih odgovora na Upitnik Evropske komisije i njihovo prosljeđivanje te blagovremeno usvajanje budžeta u BiH za 2018. godinu.\nCvijanović je ponovila opredijeljenost entitetske vlade evropskom putu BiH, naglasivši da je za rješavanje svih važnih pitanja u procesu evropskih integracija potreban dijalog i poštovanje ustavnih nadležnosti različitih nivoa vlasti, saopćeno je nakon sastanka.\nIstakla je da sve zajedničke aktivnosti u oblasti evropskih integracija, uključujući i objedinjavanje odgovora na Upitnik Evropske komisije, moraju da se realiziraju isključivo u okviru tijela sistema koordinacije i u skladu s njegovim procedurama i pravilima, te naglasila da su institucije RS-a uspješno završile izradu odgovora na pitanja iz Upitnika Evropske komisije iz svoje nadležnosti.\nGovoreći o reformskim mjerama koje Vlada provodi u skladu s Reformskom agendom, Cvijanović je istakla da je RS svoj dio obaveza završila još prije deset mjeseci, te da je odgovornost za neispunjavanje preuzetih mjera i odsustva aranžmana s MMF-om, isključivo na institucijama BiH u Sarajevu.\nU tom smislu, sagovornici su zajednički istakli značaj što hitnijeg usvajanja izmijenjenog Zakona o akcizama, kao preduslova za realizaciju aranžmana s MMF-om, ali i unapređenja saradnje s drugim finansijskim institucijama.\nSastanku su prisustvovali potpredsjednica Vlade i ministrica za prostorno uređenje, građevinarstvo i ekologiju Srebrenka Golić, ministar finansija Zoran Tegeltija, te ministar za izbjegla i raseljena lica Davor Čordaš.


Palma: Devenport otišao na čelo gej kolone ali ne i na Kosovo da traži prava Srba | WebTribune\nHome U FOKUSU Palma: Devenport otišao na čelo gej kolone ali ne i na Kosovo da traži prava Srba\nOvo što Albanci na Kosovu i Metohiji sada rade, što neće da poštuju Briselski sporazum, što neće da se formira Zajednica srpskih opština i što neće da formiraju Sud za ratne zločine pripadnika OVK, ne rade to sami.\nAlbanci za blokadu Briselskog sporazuma imaju podršku tri velike svetske sile – jedna je preko bare, druga u Evropi i još jedne“ izjavio je predsednik Jedinstvene Srbije Dragan Marković Palma, na tribini te stranke u Leskovcu.\nOn je postavio i pitanje zašto ćute Evropa i Brisel?\n– Ne oglašavaju se oni koji sve vreme traže od Srbije da poštuje ono što međunarodna zajednica traži od nje. Neki od evropskih predstavnika kao što je Majkl Devenport, bivši britanski ambasador, a danas šef Kancelarije Evropske unije u Srbiji nisu podigli svoj glas i otišli na Kosovu da kažu Albancima zašto ne poštuju ono što su potpisali. Ali je taj isti Devenport podigao svoj glas i bio na čelu kolone Gej parade u Beogradu, jer žele da nam prikažu kao da su to evropske vrednosti. To nisu vrednosti za koje se Srbija zalaže “ rekao je Marković i dodao.\n„Srbija je ispunila sve svoje obaveze i Evropa mora Srbiju da primi u Evropsku uniju kao časnu i poštenu državu. Kao državu koja je najbolje zbrinula azilante sa Bliskog istoka, jer smo i mi doživeli golgotu i znamo kako je kada vas neko protera sa svog ognjišta “ kazao je Marković, govoreći na tribini Jedinstvene Srbije u Hali sportova u Leskovcu pred oko 2.800 ljudi.\nOn je dodao da broj od 2.800 prisutnih u Hali sportova u Leskovcu govori da će Jedinstvena Srbija imati veliku podršku na narednim izborima.\n– Neke ankete govore da Jedinstvena Srbija ima od 1 do 2 posto podrške birača, što je na osnovu uzorka od 1.200 ispitanika. U Leskovacu ima 124.000 birača, a od toga 74.000 izlazi na izbore. Ovih 2.800 ljudi u hali su reprezentativni uzorak i za Leskovac i za Srbiju, poručio je Marković na tribini.


Završen protest u Mitrovici povodom posete Bajdena\nKosovska Mitrovica: protest zbog posete potpredsednika SAD Džozefa Bajdena, 21. maj 2009.\nViše stotina kosovskih Srba okupilo se danas u blizini glavnog Ibarskog mosta u severnoj Kosovskoj Mitrovici u znak protesta zbog posete popredsednika SAD Džozefa Bajdena Beogradu i Prištini.\nOkupljeni građani i lideri kosovskih Srba tačno u podne položili su cveće i zapalili sveće na spomenik poginulima u NATO bomardovanju.\nNa protesnom okupljanju, čiji je organizator bila Skupština zajednica opština Kosova okupljeni su nosili parole na kojima je bilo ispisano: "Ubica se vraća na mesto zločina", "Ćeraćemo se još" i "Tadiću ne ponižavaj Srbiju".\nZa vreme protesnog okupljanja Srba u blizini glavnogIibarskog mosta koji razdvaja severni od južnog dela Mitrovice bilo je pojačano prisustvo pripadnika Kosovske policijske službe.\nUlica u ovom delu grada za vreme protesta bila je zatvorena za saobraćaj dok policija nije zatvara glavni Ibarski most za pešake i saobraćaj.\nPotpresednik Skupštine Zajednica opština Kosova Marko Jakšić zatražio je od predstavnika Vlade Srbije i predsednika države Borisa Tadića da pozovu one Srbe koji se nalaze u kosovskim institucijama da ih napuste:\n"Tražimo da predsednik i zvanični Beograd ni po koju cenu ne priznaju institucije samoproglašene države Kosovo. Takođe, zahtevamo da se započne sa sprovođenjem plana u šest tačaka."\nOn je kazao da Beograd ne sme uskratiti pomoć kosovskim Srbima i da ih javno pozove da ne učestvuju na lokalnim izborima na Kosovu koje će organizovati Priština:\n"Vlast u Beogradu na dan održavanja kosovskih lokalnih izbora treba da organizuje srpske izbore u pokrajini. Oni ne smeju da slede upiustva američkog potpredsednika Bajdena i moraju svim demokratskim sredstvima da se bore za Kosovo.”\nNakon protesta, koji je završen mirno i bez incidenata, predstavnici narodnog pokreta "Otadzbina" zapalili su na glavnom grdaskom Trgu šumadija u severnoj Kosovskoj Mit5rovici zastave Crne Gore i SAD.


Mentorski program Fondacije Hajnrih-Bel i Smart kolektiva za socijalna preduzeća – Smart kolektiv\nMentorski program Fondacije Hajnrih-Bel i Smart kolektiva za socijalna preduzeća\nHome|Aktuelnosti, Edukacija, Edukacija, Programi podrške socijalnim preduzećima|Mentorski program Fondacije Hajnrih-Bel i Smart kolektiva za socijalna preduzeća\nadmin2020-08-24T11:06:46+00:0027 октобра, 2017|\n6-mesečni program mentorske podrške za socijalna preduzeća koji implementiraju Fondacija Hajnrih-Bel i Smart kolektiv uspešno je završen.\nU završnoj fazi programa, stručnjaci iz oblasti strateških komunikacija, zagovaranja i prikupljanja sredstava pružili su podršku organizacijama u poboljšanju i sprovođenju njihovih aktivnosti u ovim oblastima.\nMentorski planovi su kreirani sa svakim preduzećem posebno, kako bi bili fokusirani na specifične potrebe i moguća unapređenja koja će mu pružiti trenutne rezultate u komunikaciji i poslovnoj praksi. Socijalna preduzeća koja su učestvovala u mentorskim programima podrške su: Kreativni studio KvArt, Udruženje Herc, Konjički klub Aranđelovac i Udruženje Evo Ruka.\nTokom maja i juna, organizovan je niz treninga za socijalna preduzeća, tokom kojih je mentorska podrška dodeljena organizacijama sa najvećim potencijalom za razvoj.\nProjekat je realizovan sa ciljem poboljšanja kapaciteta organizacija civilnog društva i socijalnih preduzeća za stratešku komunikaciju uz pomoć edukativnih radionica i programa stručnog mentorstva, kako bi ih učinili što održivijim, inovativnijim i efikasnijim u realizaciji njihove društvene misije.